cyanic-selkie/wikianc huggingface dataset:
ഗ്രാഫിക് ഡിസൈൻ
ടൈപ്പോഗ്രാഫി
അച്ചടിക്കുള്ള ടൈപ്പ് ഡിസൈൻ, ടൈപ്പ് ഗ്ലിഫുകൾ പരിഷ്കരിക്കുക, ടൈപ്പ് ക്രമീകരിക്കൽ എന്നിവ ടൈപ്പോഗ്രാഫിയിൽ ഉൾപ്പെടുന്നു. ചിത്രീകരണ തന്ത്രങ്ങൾ ഉപയോഗിച്ച് ടൈപ്പ് ഗ്ലിഫുകൾ (പ്രതീകങ്ങൾ) സൃഷ്ടിക്കുകയും പരിഷ്‌ക്കരിക്കുകയും ചെയ്യുന്നു. ടൈപ്പ്ഫേസുകൾ, പോയിന്റ് വലുപ്പം, ട്രാക്കിംഗ്, കെർണിംഗ്, ലീഡിങ് (ലൈൻ സ്പേസിംഗ്) എന്നിവയാണ് ടൈപ്പ് ക്രമീകരണങ്ങൾ.
ടൈപ്പ്സെറ്ററുകൾ, കമ്പോസിറ്റർമാർ, ടൈപ്പോഗ്രാഫർമാർ, ഗ്രാഫിക് ആർട്ടിസ്റ്റുകൾ, ആർട്ട് ഡയറക്ടർമാർ, ക്ലറിക്കൽ വർക്കർമാർ എന്നിവരാണ് ടൈപ്പോഗ്രാഫി നടത്തുന്നത്. ഡിജിറ്റൽ യുഗം വരെ, ടൈപ്പോഗ്രാഫി ഒരു പ്രത്യേക തൊഴിലായിരുന്നു. ചില ഫോണ്ടുകൾ സ്റ്റീരിയോടൈപ്പിക്കൽ സങ്കൽപ്പങ്ങളുമായി സാമ്യപ്പെടുത്താറുണ്ട്. ഉദാഹരണത്തിന്, ടൈപ്പ്റൈറ്ററിന് സമാനമായ വാചകം അല്ലെങ്കിൽ ഒരു വിന്റേജ് റിപ്പോർട്ടിന് ഉപയോഗിക്കുന്ന ഒരു ഫോണ്ടാണ് '1942 റിപ്പോർട്ട്'.
പേജ് ലേ ഔട്ട്
ലഘുചിത്രം| പുസ്തക രൂപകൽപ്പനയിലെ സുവർണ്ണ വിഭാഗം ഇമേജ് പ്ലെയ്‌സ്‌മെന്റ്, ടെക്സ്റ്റ് ലേ ഔട്ട്, ശൈലി എന്നിവ പോലുള്ള ഒരു പേജിലെ ഘടകങ്ങളുടെ (ഉള്ളടക്കം) ക്രമീകരണത്തെ പേജ് ലേ ഔട്ട് കൈകാര്യം ചെയ്യുന്നു. പേജ് രൂപകൽപ്പന എല്ലായ്പ്പോഴും അച്ചടിച്ച മെറ്റീരിയലിലെ ഒരു പ്രധാന പരിഗണനയാണ്, അടുത്തിടെ വെബ് പേജുകൾ പോലുള്ള ഡിസ്പ്ലേകളിലേക്ക് ഇത് വ്യാപിക്കുകയും ചെയ്തു.
തന്ത്രം
ഫലപ്രദമായ ഗ്രാഫിക് രൂപകൽപ്പനയ്ക്ക് തന്ത്രം കൂടുതൽ കൂടുതൽ അനിവാര്യമായിക്കൊണ്ടിരിക്കുകയാണ്. ഗ്രാഫിക് ഡിസൈനും കലയും തമ്മിലുള്ള പ്രധാന വ്യത്യാസം, ഗ്രാഫിക് ഡിസൈൻ ഒരു പ്രശ്നം പരിഹരിക്കുന്നതിനോടൊപ്പം ഇത് സൗന്ദര്യാത്മകവുമാണ് എന്നതാണ്. തന്ത്രം വരുന്നിടത്താണ് ഈ ബാലൻസ്. ഒരു ഗ്രാഫിക് ഡിസൈനർ‌ക്ക് അവരുടെ ക്ലയന്റുകളുടെ ആവശ്യങ്ങളും ഡിസൈനുമായി ഇടപഴകുന്ന ആളുകളുടെ ആവശ്യങ്ങളും മനസിലാക്കേണ്ടത് പ്രധാനമാണ്. ഡിസൈനുകളെ പൂർണ്ണമായും സൗന്ദര്യാത്മക വശങ്ങൾ എന്നതിൽ നിന്ന് മാറി ബിസിനസ്സും ക്രിയേറ്റീവ് ലക്ഷ്യങ്ങളും സംയോജിപ്പിക്കുക എന്നത് ഡിസൈനറുടെ ജോലിയാണ്.
ഉപകരണങ്ങൾ
അവതരണ രീതി (ഉദാ: ക്രമീകരണം, ശൈലി, മീഡിയം) ഗ്രാഫിക് രൂപകൽപ്പനയിൽ പ്രധാനമാണ്. പരമ്പരാഗത മീഡിയകൾ ഗൈഡുകൾ അല്ലെങ്കിൽ കമ്പ്യൂട്ടറുകളിലെ ഡിജിറ്റൽ ഇമേജ് എഡിറ്റിംഗ് ടൂളുകൾ ഉപയോഗിച്ചാണ് ഇമേജ് അല്ലെങ്കിൽ ലേ ഔട്ട് നിർമ്മിക്കുന്നത്. കമ്പ്യൂട്ടർ ഗ്രാഫിക്സിലെ ഉപകരണങ്ങൾ പലപ്പോഴും "കത്രിക" അല്ലെങ്കിൽ "പേന" പോലുള്ള പരമ്പരാഗത പേരുകളിൽ അറിയപ്പെടുന്നുണ്ട്. ഗ്രിഡ് പോലുള്ള ചില ഗ്രാഫിക് ഡിസൈൻ ഉപകരണങ്ങൾ പരമ്പരാഗതവും ഡിജിറ്റൽ രൂപത്തിലും ഉപയോഗിക്കുന്നു.
പുറം കണ്ണികൾ
വർഗ്ഗം:ഗ്രാഫിക് ഡിസൈൻ
തിരുപ്പത്തൂർ ജില്ല
തമിഴ്‌നാട്ടിലെ 38 ജില്ലകളിൽ ഒന്നാണ് തിരുപ്പത്തൂർ ജില്ല( Tirupathur district,திருப்பத்தூர் மாவட்டம்). 2019-ൽ വെല്ലൂർ ജില്ലയെ മൂന്ന് ജില്ലകളായി വിഭജിച്ചാണ് ഇത് രൂപീകരിക്കപ്പെട്ടത്   തിരുപ്പത്തൂർ നഗരമാണ് ജില്ലയുടെ ആസ്ഥാനം.
ഭൂമിശാസ്ത്രം
വടക്ക് കിഴക്ക് വെല്ലൂർ ജില്ല, തെക്ക് പടിഞ്ഞാറ് കൃഷ്ണഗിരി ജില്ല തെക്ക് കിഴക്ക് തിരുവണ്ണാമല ജില്ല വടക്ക് പടിഞ്ഞാറ് ആന്ധ്രാപ്രദേശ്ഇലെ ചിറ്റൂർ ജില്ലഎന്നിവയാണ് ഈ ജില്ലയുടെ അതിർത്തികൾ. ഡെൽഹി- ചെന്നൈ ദേശീയപാത 66 തിരുപ്പത്തൂർ ജില്ലയിലൂടെ കടന്നുപോകുന്നു.
വെല്ലൂർ ജില്ലയിലെ തെക്ക് പടിഞ്ഞാറൻ താലൂക്കുകളായിരുന്ന തിരുപ്പത്തൂർ, വാണിയമ്പാടി, അംബൂർ എന്നീ താലൂക്കുകളെ ഉൾപ്പെടുത്തി രൂപീകൃതമായ ഈ ജില്ലയിൽ നാത്രംപള്ളി ഉൾപ്പെടെ നാല് താലൂക്കുകളാണുള്ളത്.
എമി ജാക്സൺ
ഒരു ബ്രിട്ടീഷ് മോഡലും ചലച്ചിത്രനടിയുമാണ് എമി ജാക്സൺ (ജനനം:1992 ജനുവരി 31). തമിഴ്, ബോളിവുഡ് ചലച്ചിത്രങ്ങളിലൂടെയാണ് ഇവർ പ്രേക്ഷകശ്രദ്ധ നേടിയത്. പതിനാറാം വയസ്സിൽ മോഡലിംഗ് രംഗത്തു പ്രവർത്തിച്ചു തുടങ്ങിയ ഏമി ജാക്സൺ 2009-ലെ മിസ് ടീൻ വേൾഡ് സൗന്ദര്യമത്സരത്തിൽ വിജയിയായിരുന്നു. 2010-ൽ പുറത്തിറങ്ങിയ മദ്രാസ് പട്ടണം എന്ന തമിഴ് ചലച്ചിത്രത്തിലൂടെ അഭിനയരംഗത്തേക്കു പ്രവേശിച്ചു. പിന്നീട് തമിഴ്, ഹിന്ദി, തെലുങ്ക്, കന്നഡ എന്നീ ഭാഷകളിലെ നിരവധി ചിത്രങ്ങളിൽ അഭിനയിച്ചു. ഏക് ദീവാനാ ഥാ, തങ്കമകൻ, ഐ, തെരി, 2.0 എന്നിവയാണ് പ്രധാന ചലച്ചിത്രങ്ങൾ. സൂപ്പർ ഗേൾ ടെലിവിഷൻ പരമ്പരയിൽ സാറ്റേൺ ഗേൾ (ഇമ്ര അർദീൻ) എന്ന കഥാപാത്രത്തെ അവതരിപ്പിച്ചത് എമി ജാക്സണായിരുന്നു..
ആദ്യകാല ജീവിതം
ബ്രിട്ടനിലെ ഐൽ ഒഫ് മാൻ എന്ന സ്ഥലത്തെ ഒരു ക്രിസ്ത്യൻ കുടുംബത്തിലാണ് എമി ജാക്സണിന്റെ ജനനം. അലൻ ജാക്സണും മാർഗരിറ്റ ജാക്സണുമാണ് എമിയുടെ മാതാപിതാക്കൾ. എമിയുടെ മൂത്ത സഹോദരിയുടെ പേര് അലീസിയ എന്നാണ്. എമിക്കു രണ്ടു വയസ്സുള്ളപ്പോൾ ജാക്സൺ കുടുംബം ലിവർ പൂളിലേക്കു താമസം മാറി.സെന്റ് എഡ്വേർഡ്സ് കോളേജിലാണ് എമിയുടെ ബിരുദപഠനം പൂർത്തിയായത്.
2008–2010: മോഡലിംഗ്
ബോസ് മോഡൽ മാനേജേമെന്റ്, മോഡൽസ് വൺ എന്നീ സ്ഥാപനങ്ങൾക്കു വേണ്ടി മോഡലിംഗ് ആരംഭിച്ച ആമി ജാക്സൺ 2009-ലെ മിസ് ടീൻ വേൾഡ്, മിസ് ടീൻ ഗ്രേറ്റ് ബ്രിട്ടൻ, മിസ് ടീൻ ലിവർ പൂൾ എന്നീ സൗന്ദര്യമത്സരങ്ങളിൽ വിജയിച്ചിട്ടുണ്ട്.
2010–2014: അഭിനയം
മിസ് ടീൻ വേൾഡ് സൗന്ദര്യ മത്സരത്തിൽ വിജയിയായതോടെയാണ് ചലച്ചിത്രത്തിൽ അഭിനയിക്കുവാനുള്ള അവസരങ്ങൾ ഏമിയെത്തേടിയെത്തുന്നത്. 2010-ൽ ആര്യ നായകനായി പുറത്തിറങ്ങിയ മദ്രാസ് പട്ടണം എന്ന തമിഴ് ചിത്രത്തിൽ ആദ്യമായി അഭിനയിച്ചു. ഇന്ത്യൻ സ്വാതന്ത്ര്യസമരചരിത്രത്തിന്റെ പശ്ചാത്തലത്തിലുള്ള ഒരു പ്രണയകഥയാണ് ഈ ചിത്രം പറയുന്നത്. മികച്ച നിരൂപകശ്രദ്ധ നേടിയ ഈ ചിത്രത്തിൽ ബ്രിട്ടീഷ് ഗവർണർ ജനറലിന്റെ മകളായാണ് ഏമി ജാക്സൺ അഭിനയിച്ചത്. മികച്ച പുതുമുഖ നായികയ്ക്കുള്ള വിജയ് അവാർഡ് നാമനിർദ്ദേശം ഈ ചിത്രത്തിലുടെ ഏമിക്കു ലഭിച്ചു.
വിണ്ണൈത്താണ്ടി വരുവായാ എന്ന തമിഴ് ചിത്രം 2012-ൽ ഏക് ദീവാനാ ഥാ എന്ന പേരിൽ ഹിന്ദിയിലേക്കു പുനർനിർമ്മിച്ചപ്പോൾ ആമി ജാക്സണാണ് നായികാവേഷം കൈകാര്യം ചെയ്തത്. ഈ ചിത്രത്തിലെ ഏമിയുടെ അഭിനയവും ശ്രദ്ധിക്കപ്പെട്ടിരുന്നു.
2012-ൽ വിക്രം നായകനായ താണ്ഡവം എന്ന തമിഴ് ചിത്രത്തിൽ ഏമി ജാക്സൺ ഒരു ആംഗ്ലോ-ഇന്ത്യൻ പെൺകുട്ടിയായി വേഷമിട്ടു. ഈ ചിത്രത്തിലെ അഭിനയത്തിനു മികച്ച സഹനടിക്കുള്ള ഫിലിംഫെയർ പുരസ്കാരത്തിനുള്ള നാമനിർദ്ദേശം ഏമിക്കു ലഭിച്ചു. റാംചരൺ, ശ്രുതി ഹാസൻ എന്നിവർ നായികാനായകന്മാരായ യെവഡു (2014) ആണ് ഏമി അഭിനയിക്കുന്ന ആദ്യത്തെ തെലുങ്ക് ചലച്ചിത്രം.
2015–2016
എസ്. ഷങ്കർ സംവിധാനം ചെയ്ത ഐ (2015) എന്ന തമിഴ് ചലച്ചിത്രം ആമി ജാക്സണിന്റെ അഭിനയജീവിതത്തിൽ വഴിത്തിരിവായി. വിക്രം നായകനായ ഈ ചിത്രത്തിന്റെ മുതൽമുടക്ക് വളരെ ഉയർന്നതായിരുന്നു. ചിത്രത്തിനു സമ്മിശ്രപ്രതികരണമാണ് ലഭിച്ചതെങ്കിലും ഏമിയുടെ അഭിനയം നിരൂപകപ്രശംസ നേടി. ഈ ചിത്രത്തിനു ശേഷം അക്ഷയ് കുമാർ നായകനായ സിംഗ് ഈസ് ബ്ലിങ് (2015) എന്ന ഹിന്ദി ചലച്ചിത്രത്തിൽ അഭഇനയിച്ചു. തുടർന്ന് തങ്കമകൻ, ഗീതു, തെരി എന്നീ ചിത്രങ്ങളിൽ ശ്രദ്ധേയ വേഷങ്ങൾ ചെയ്തു.
2017–മുതൽ
സൂപ്പർ ഗേൾ എന്ന പ്രശസ്ത ഇംഗ്ലീഷ് ടെലിവിഷൻ പരമ്പരയിൽ സാറ്റേൺ ഗേൾ എന്ന കഥാപാത്രത്തെ അവതരിപ്പിച്ചു. എന്തിരൻ എന്ന ചിത്രത്തിന്റെ രണ്ടാം ഭാഗമായ 2.0-ൽ രജനികാന്ത്, അക്ഷയ് കുമാർ എന്നിവരോടൊപ്പം ഒരു പ്രധാന വേഷത്തിൽ ഏമി ജാക്സൺ അഭിനയിക്കുന്നുണ്ട്.
മറ്റു പ്രവർത്തനങ്ങൾ
മൃഗങ്ങളെ സംഗക്ഷിക്കുന്നതിനുള്ള പെറ്റയുടെ ഒരു പരിപാടിയിൽ ആമി ജാക്സൻ പങ്കെടുത്തിരുന്നു. മുംബൈയിലെ സെന്റ് ജൂഡ് ആശുപത്രിയിലും മറ്റുമുള്ള ചാരിറ്റി പ്രവർത്തനങ്ങളിലും ആമി സജീവമാണ്. പെൺകുട്ടികളുടെ വിദ്യാഭ്യാസത്തിനുള്ള പ്രചരണ പരിപാടികളിലും സജീവമായി ഇടപെടുന്നു. പോണ്ട്സ് ബ്യൂട്ടി, യാദ്ലി ലണ്ടൻ എന്നീ കമ്പനികളുടെ സൗന്ദര്യവർദ്ധക ഉൽപ്പന്നങ്ങളുടെ ബ്രാൻഡ് അംബാസഡറാണ് ആമി ജാക്സൺ.
സ്വകാര്യ ജീവിതം
2012-ൽ ബോളിവുഡ് നടൻ പ്രതീക് ബബ്ബറുമായി ആമി പ്രണയത്തിലായിരുന്നുവെങ്കിലും പിന്നീട് ഈ ബന്ധം അവസാനിപ്പിക്കേണ്ടി വന്നു. 2013-ൽ ബോക്സിംഗ് താരം ജോ സെൽകിർക്കുമായും ഏമി പ്രണയത്തിലായിരുന്നു. പക്ഷേ ഈ ബന്ധവും അധികനാൾ നീണ്ടുനിന്നില്ല. സെൽകിർക്ക് ഏമിയെ ബലാത്സംഗം ചെയ്യുവാൻ ശ്രമിച്ചുവെന്നും അനിന്റെ പേരിൽ സെൽകിർക്കിനു 12 മാസം ജയിൽ ശിക്ഷ അനുഭവിക്കേണ്ടതായി വന്നുവെന്നും വാർത്തകളുണ്ട്.
ചലച്ചിത്രങ്ങൾ
Film Television
പുറം കണ്ണികൾ
വർഗ്ഗം:മോഡലുകൾ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:1992-ൽ ജനിച്ചവർ വർഗ്ഗം:ജനുവരി 31-ന് ജനിച്ചവർ വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡ അഭിനേതാക്കൾ
വേടൻപാടൽ
കർക്കിടക (ജൂലൈ - ആഗസ്റ്റ് ) മാസത്തിൽ, ഉത്തര കേരളത്തിൽ നടത്താറുള്ള ഒരു ചടങ്ങാണ് വേടൻപടൽ.ഒരു ബാലൻ വേടനെപ്പോലെ വേഷംകെട്ടി വില്ലും അമ്പും ധരിച്ച് വരും. കൂടെ ഒരു ചെറിയ ചെണ്ട കഴുത്തിൽ തൂക്കിയിട്ട ഒരാളും കൂടെ ഉണ്ടായിരിക്കും. എല്ലാ വീട്ടിലും വേടന് നല്ല സ്വീകരണം ലഭിക്കും. വനപ്രദേശത്ത് വേടൻ അനുഭവിക്കേണ്ടി വരുന്ന കഷ്ടതകൾ വർണ്ണിച്ചു കൊണ്ടുള്ള പാട്ടും പാടിയാണ് വരുന്നത്. വേടൻ കാട്ടുപന്നിയെ അന്വേഷിച്ചതിനെപ്പറ്റിയുള്ള പരാമർശവും അയാൾ അർജ്ജുനനുമായി യുദ്ധം ചെയ്തു നേടിയ വിജയകഥയും ഒടുവിൽ വേടൻ യഥാർത്ഥത്തിൽ ശിവൻ തന്നെയാണെന്ന പ്രസ്താവവും മറ്റും പാട്ടിൽ അടങ്ങിയിരിക്കും. പുരാണ പ്രസിദ്ധമായ കിരാതം കഥയാണ് വേടൻ പാട്ടിലടങ്ങുന്നതെന്നു വ്യക്തം.മലയനു വീടുകളിൽ നിന്നും ചേറും കറിയും അരി, ഉള്ളി തുടങ്ങിയ സാധനങ്ങളും ലഭിക്കുന്നു. കർക്കിടക മാസത്തെ പഞ്ഞം ഒഴിവാക്കി ഐശ്വര്യവും നന്മയും കൈവരുത്തുന്നതിനുള്ളതാണു വേടൻ പാടൽ എന്നാണു സങ്കല്പം. ഇതുപോലെ ഓരോ ഗിരിവർഗ്ഗ വിഭാഗത്തിനും അവരവരുടേതായ നാടൻ കലാരൂപങ്ങളും നൃത്തങ്ങളുമുണ്ട്. ഉത്സവ വേളകളിലാണ് അവ പ്രദർശിപ്പിക്കാറ്.
വർഗ്ഗം:അനുഷ്ഠാനങ്ങൾ
പി.ആർ വരലക്ഷ്മി
തെന്നിന്ത്യൻ ചലച്ചിത്രങ്ങളിൽ പ്രധാനനടിയായും സ്വഭാവനടിയായും 1970-80 കാലഘട്ടങ്ങളിൽ നിറഞ്ഞുനിന്നിരുന്ന ഒരു അഭിനേത്രിയാണ് പി. ആർ വരലക്ഷ്മി. നാലു ഹിന്ദി ചിത്രങ്ങൾക്കു പുറമേ മലയാളം, കന്നട, തലുഗു, തമിഴ് സിനിമകളിലായി അറുനൂറോളം ചിത്രങ്ങളിൽ വരലക്ഷി വേഷമണിഞ്ഞു.1966ൽ മലയാളത്തിൽതറവാട്ടമ്മയിൽ ചെറിയവേഷത്തിൽ പങ്കെടുത്തെങ്കിലും 1972ൽ കെ.എസ് ഗോപാല കൃഷ്ണൻ സംവിധാനം ചെയ്ത വഴയാടി വാഴൈ എന്ന തമിഴ് ചിത്രമാണ് വരലക്ഷ്മിയുടെ ആദ്യ ചിത്രം. ഒരേ സാക്ഷി, ദൈവാംശം എന്നിവയിൽ വരലക്ഷ്മിയുടെ കഥപാത്രങ്ങൾ ശ്രദ്ധിക്കപ്പെട്ടു.
ജീവിതം
സിനിമാ പിൻബലമുള്ള ഒരു പാരമ്പര്യമില്ലാത്തതിനാൽ ആദ്യം നായികാവേഷത്തിൽ പ്രത്യക്ഷപ്പെട്ട വരലക്ഷ്മിക്ക് അത് ദീർഘകാലം തുടരാനായില്ല. അധികം പ്രചാരമില്ലാത്ത കന്നട, മലയാളം, തെളുഗു ചിത്രങ്ങളിൽ അധികം അഭിനയിച്ചതും കാരണമാകാം. തുടർന്ന് സ്വഭാവവേഷങ്ങളീലേക്ക് മാറ്റപ്പെട്ടു. തെന്നിന്ത്യയിലെ ഒട്ടുമിക്ക നായകരോടും ഒപ്പം നായികാവേഷം കെട്ടിയെങ്കിലും തനിക്ക് അത് തുടരാനായില്ലെന്നും തലതൊട്ടപ്പന്മാരില്ലാത്തതായിരുന്നു തന്തെ ദുർവിധിയെന്നും വരലക്ഷ്മി വിലയിരുത്തി. കാട് ആണ് ആദ്യ മലയാള ചലച്ചിത്രം. അൻപതോളം മലയാള ചിത്രങ്ങളിൽ അഭിനയിച്ച അവർ പിന്നീട് ടെലിവിഷൻ രംഗത്തേക്ക് ചുവടുമാറ്റി.
മലയാള ചലച്ചിതരംഗം
വർഗ്ഗം:മലയാളചലച്ചിത്രനടിമാർ
ട്രഫാൾഗർ യുദ്ധം
1805 ഒക്ടോബർ 21ന് ബ്രിട്ടിഷ് നാവിക സേനയും നെപ്പോളിയന്റെ ഫ്രഞ്ച് നാവിക സേനയുടെയും സ്പാനിഷ് നാവികസേനയും സഖ്യവും തമ്മിൽ സ്പെയിനിന്റെ തെക്കു പടിഞ്ഞാറേ തീരത്ത് ട്രഫാൾഗർ മുനമ്പിനടുത്ത് നടന്ന ചരിത്ര പ്രസിദ്ധമായ ഒരു യുദ്ധമാണ് ട്രഫാൾഗർ യുദ്ധം. യുദ്ധത്തിൽ ബ്രിട്ടിഷ് നാവിക സേന നിർണ്ണായകമായ വിജയം നേടി. നെപ്പോളിയന്റെ ബ്രിട്ടൻ കീഴടക്കാനുള്ള മോഹങ്ങൾക്ക് തടയിട്ട യുദ്ധമായി ഇതിനെ വിശേഷിപ്പിക്കപ്പെടുന്നു. ഫ്രഞ്ച് -സ്പാനിഷ് സംയുക്ത സേനയെ അഡ്മിറൽ പൈറെ വില്ലെന്യു ആയിരുന്നു. ബ്രിട്ടിഷ് നേവിയെ നയിച്ചത് പ്രഗൽഭനായ ബ്രിട്ടിഷ് നാവികൻ അഡ്മിറൽ ഹൊറേഷ്യോ നെൽസനാണ്. ബ്രിട്ടിഷ് സൈന്യത്തെ വിജയത്തിലെത്തിച്ചെങ്കിലും ഈ യുദ്ധത്തിൽ അദ്ദേഹം കൊല്ലപ്പെട്ടു.
യുദ്ധം
കാഡിസ് ഉൾക്കടലിൽനിന്ന് സേനയെ പിൻവലിക്കാനുള്ള നീക്കത്തിലായിരുന്ന 33 കപ്പലുകളടങ്ങിയ ഫ്രഞ്ച് - സ്പാനിഷ് സംയുക്ത സേനയെ 27 കപ്പലുമായി ബ്രിട്ടിഷ് നാവികസേനആക്രമിക്കുകയായിരുന്നു. ഒരേസമയം രണ്ടു ഭാഗത്തുനിന്നും ആക്രമണം നടത്തി ശത്രുവിന്റെ ശ്രദ്ധ തിരിക്കുന്ന തന്ത്രമായിരുന്നു നെൽസൺ ഈ യുദ്ധത്തിൽ പ്രയോഗിച്ചത്. കാഡിസ് ഉൾക്കടലിൽ ഒക്ടോബർ 21-ന് ഉച്ചയോടെ ആരംഭിച്ച യുദ്ധം, നാലര മണിക്കൂർ നീണ്ടുനിന്നു. ഫ്രഞ്ച് - സ്പാനിഷ് സഖ്യത്തിന്റെ ഇരുപതോളം കപ്പലുകൾ നശിപ്പിച്ച് ബ്രിട്ടിഷ് കപ്പൽപ്പട നിർണായക വിജയം നേടി. ഈ യുദ്ധത്തിൽ ഫ്രഞ്ച് - സ്പാനിഷ് സംയുക്ത സൈനിക നിരയിലെ 4500-ഓളം പേർ മരണമടയുകയും 2500-ഓളം പേർക്ക് പരിക്കേല്ക്കുകയും ചെയ്തു. ബ്രിട്ടിഷ് ഭാഗത്തെ ആൾനാശം 500ഓളമായിരുന്നു. 1200-ഓളം പേർക്ക് പരിക്കേൽക്കുകയും ചെയ്തു. ഫ്രഞ്ച് സേനാ നായകൻ വില്ലെന്യു യുദ്ധത്തിൽ തടവുകാരനാക്കപ്പെട്ടു. ഈ യുദ്ധത്തിൽ ഏറ്റ ഗുരുതരമായ പരിക്കുമൂലമാണ് ഹൊറേഷ്യോ നെൽസണ് കൊല്ലപ്പെടുന്നത്.
പുറത്തേയ്ക്കുള്ള കണ്ണികൾ
വർഗ്ഗം:യുദ്ധം
ടൊറോൺസ്വോ ദേശീയോദ്യാനം
ടൊറോസ്വോ ദേശീയോദ്യാനം (ഫിന്നിഷ്: Torronsuon kansallispuisto) ഫിൻലാൻറിലെ ടാവസ്റ്റിയ പ്രോപ്പർ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1990 ൽ ഇതൊരു ദേശീയോദ്യാനമായി പ്രഖ്യാപിക്കപ്പടുന്നതിനു മുമ്പുതന്നെ, സമീപ പ്രദേശത്തുള്ള പ്രകൃതിദത്ത ചതുപ്പ് പ്രദേശം സംരക്ഷിതമായിരുന്നു. ഈ ദേശീയോദ്യാനത്തിൻറ വിസ്തൃതി 25.5 ചതുരശ്ര കിലോമീറ്റർ (9.85 ചതുരശ്ര മൈൽ) ആണ്.
അവലംബം
വർഗ്ഗം:ഫിൻലാന്റിലെ ദേശീയോദ്യാനങ്ങൾ
ദ ലൂമിനറീസ്
2013 ലെ മാൻ ബുക്കർ പുരസ്കാരം നേടിയ ഇല്യനോർ കാറ്റൺ രചിച്ച നോവലാണ് ദ ലൂമിനറീസ്. കാറ്റണിന്റെ രണ്ടാമത് നോവലാണിത്. 45 വർഷത്തെ ബുക്കർ ചരിത്രത്തിൽ പുരസ്കാരം ലഭിക്കുന്ന ഏറ്റവും ദൈർഘ്യമേറിയ രചനയാണിത്. ഗ്രന്ഥയാണ് ഈ കൃതിയുടെ പ്രസാധകർ.
അബ്ദുല്ലാഹ് ഇബ്ൻ ജഹ്ഷ്
ജീവിതരേഖ
അസദി ഗോത്രത്തിൽ നിന്നും മക്കയിലേക്ക് കുടിയേറിയ ജഹ്ഷ് ഇബ്ൻ രിയാബിന്റെ മകനായി 586-ൽ അബ്ദുല്ലാഹ് ജനിച്ചു. ഖുറൈശികളിൽ പെട്ട ഹാഷിമി കുടുംബത്തിലെ അബ്ദുൽ മുത്തലിബിന്റെ മകൾ ഉമൈമയായിരുന്നു മാതാവ്.
ദ ലൂമിനറീസ്
അവലംബം
വർഗ്ഗം:ഇംഗ്ലീഷ് നോവലുകൾ വർഗ്ഗം:ബുക്കർ സമ്മാനം നേടിയ കൃതികൾ
അബ്ദുല്ലാഹ് ഇബ്ൻ ജഹ്ഷ്
ജീവിതരേഖ
ഖദീജയുടെ ബന്ധുവായിരുന്ന ഫാത്തിമ ബിൻത് അബി ഹുബൈഷിനെ വിവാഹം കഴിച്ച അബ്ദുല്ലാക്ക് മുഹമ്മദ് എന്ന പേരിൽ ഒരു മകൻ ഉണ്ടായിരുന്നു.
സൈനികനീക്കങ്ങൾ
ഹിജ്റ രണ്ടാം വർഷം റജബ് മാസത്തിൽ (ഒക്റ്റോബർ 623) അബ്ദുല്ലയെയും മറ്റു ഏഴ് പേരെയും കൂടി പ്രവാചകൻ മുഹമ്മദ്, നഖ്‌ല എന്ന പ്രദേശത്തേക്ക് പറഞ്ഞയച്ചു. രണ്ട് ദിവസത്തെ യാത്രക്ക് ശേഷം മാത്രമേ തുറക്കാവൂ എന്ന നിർദ്ദേശത്തോടെ ഒരു കുറിപ്പും അദ്ദേഹത്തിന് നൽകിയിരുന്നു. അത് പ്രകാരം രണ്ട് ദിവസത്തെ യാത്രക്ക് ശേഷം കുറിപ്പ് തുറന്ന് വായിച്ചപ്പോൾ ഖുറൈശി കച്ചവടസംഘം കടന്നുപോകുന്നത് നിരീക്ഷിക്കാനായിരുന്നു നിർദ്ദേശം. എന്നാൽ നഖ്‌ലയിലൂടെ കച്ചവടസംഘം കടന്നുപോയപ്പോൾ അബ്ദുല്ലയും സംഘവും ആക്രമിച്ചു. വിശുദ്ധമാസമായിരുന്ന റജബിൽ യുദ്ധം നിഷിദ്ധമായിരുന്നു എന്നതിനാൽ പ്രവാചകൻ ഈ നീക്കത്തെ ആദ്യം തള്ളിപ്പറഞ്ഞു. എന്നാൽ പിന്നീട് ഖുർആനിലെ വചനങ്ങൾ അനുസരിച്ച് ഈ സൈനികനടപടിയെ അംഗീകരിച്ചു.
പിന്നീട് നടന്ന ബദ്ർ യുദ്ധത്തിലും ഉഹ്ദ് യുദ്ധത്തിലും അബ്ദുല്ലാഹ് പങ്കെടുത്തിരുന്നു. ഉഹ്ദ് യുദ്ധത്തിൽ കൊല്ലപ്പെടുകയായിരുന്നു അദ്ദേഹം. ബന്ധുക്കൾ റിപ്പോർട്ട് ചെയ്തത് പ്രകാരം അദ്ദേഹത്തിന്റെ മൃതദേഹത്തെ എതിരാളികൾ അപമാനിക്കുകയും മൂക്കും ചെവികളുമെല്ലാം ഛേദിക്കുകയും ചെയ്തിരുന്നു.
അവലംബം
വർഗ്ഗം:മുഹമ്മദ് നബിയുടെ ബന്ധുക്കൾ വർഗ്ഗം:സ്വഹാബികൾ
സത്യേന്ദ്രനാഥ് ബോസു
സത്യേന്ദ്രനാഥ് ബോസു (ബംഗാളി: സത്യേന്ദ്രനാഥ് ബോസ് അഥവാ സത്യൻ ബോസ്) (1882 ജൂലൈ 30 - 1908 നവംബർ 1908),ഒരു ഇന്ത്യൻ ബംഗാളി വിപ്ലവകാരിയായിരുന്നു 1908 ഓഗസ്റ്റ് 31-ന് ആലിപ്പൂർ സെൻട്രൽ ജയിലിലെ ജയിൽ ആശുപത്രിയിൽ കനയിലാൽ ദത്തയുമായി  ചേർന്ന് നടത്തിയ ബ്രിട്ടീഷുകാരെ അനുകൂലിച്ചിരുന്ന നാരായണനാഥ് ഗോസ്വാമിയുടെ  കൊലപാതകത്തിന് ബ്രിട്ടീഷുകാർ ശിക്ഷിച്ചു. , 1908 നവംബർ 21 ന് സത്യേന്ദ്രാ നാഥ ബോസുവിനെ തൂക്കിലേറ്റപ്പെട്ടു.
അയ്യൂബി ദർഗ്ഗ
സൈന്യാധിപൻ, സുൽത്താൻ, മുസ്ലിം ആത്മീയവാദി എന്ന നിലകളിൽ പ്രശസ്തനായിരുന്ന സലാഹുദ്ദീൻ അയ്യൂബിയുടെ സ്മാരകാർത്ഥം പണിത ശവ കുടീര സൗധമാണ് ഇത്. ഉമ്മയദ് പള്ളിയോടനുബന്ധിച്ച സലാഹുദ്ദീൻറെ കല്ലറ അകത്തു വരത്തക്ക രീതിയിലാണ് ഇത് നിർമ്മിച്ചത്. സലാഹുദ്ദീന്റെ മരണ ശേഷം മൂന്ന് വർഷം കഴിഞ്ഞാണ് ഇതിൻറെ നിർമ്മാണം പൂർത്തിയായത്. ഓട്ടോമൻ ഭരണത്തിൽ ഈ കുടീരം പുതുക്കപ്പെട്ടു.
സത്യേന്ദ്രനാഥ് ബോസു
ആദ്യകാലം
1882 ജൂലൈ 30 ന് പശ്ചിമ ബംഗാളിലെ മിഡ്നാപൂർ ജില്ലയിൽ (ഇപ്പോൾ പാസിം മിഡ്നാപൂരിൽ ) ജനിച്ചു. അച്ഛൻ അഭയ ചരൺ ബോസു മിഡ്നാപൂർ കോളേജിലെ പ്രൊഫസറായിരുന്നു. 1850 കാലഘട്ടത്തിൽ അദ്ദേഹം മിഡ്നാപൂരിൽ താമസമാക്കി. പിന്നീട് ഇത് സത്യേന്ദ്രനാഥിന്റെ വാസസ്ഥലമായിത്തീർന്നു. അഭയ ചരണിന് അഞ്ച് മക്കൾ ഉണ്ടായിരുന്നു (ജ്ഞാനേന്ദ്ര നാഥ്, സത്യേന്ദ്രനാഥ്, ഭൂപേന്ദ്രനാഥ്, സുബോദ് കുമാർ, മറ്റൊരു ആൺകുട്ടി), മൂന്നു പെൺമക്കൾ. പത്ത് വയസ്സ് ജൂനിയർ ആയിരുന്നെങ്കിലും, ശ്രീ അരബിന്ദോയുടെ അമ്മാവനാണ് സത്യേന്ദ്രനാഥ്. ബോസു കുടുംബം ആദ്യം നോർത്ത് 24 പർഗാനാസ് ജില്ലയിലെ ബോറൽ ഗ്രാമത്തിൽ നിന്നും ആരംഭിച്ചു. ബാബു രാജ് നാരായൺ ബോസുവിന്റെ പിൻഗാമികളും.ആയിരുന്നു. ബാബുരാജ് നാരായൺ ബോസുവിന്റെ പിതാവ്, ബാബു നന്ദു കിഷോർ ബോസു, രാജാ റാം മോഹൻ റോയിയുടെ ശിഷ്യനായിരുന്നു. ബ്രഹ്മോയിസത്തിനു വേണ്ടി പ്രവർത്തിച്ച കുടുംബത്തിൽ ആദ്യ വ്യക്തിയായിരുന്നു അദ്ദേഹം. ബാബു നന്ദു കിഷോർക്ക് മൂന്ന് ആൺമക്കളുണ്ട്. ബാബുരാജ് നാരായണൻ മൂത്തതായിരുന്നു. ബാബു രാജ് നാരായണന്റെ ഭക്തിയും അക്ഷരാഭ്യാസമുള്ള ഒരു മനുഷ്യനെന്ന ബഹുമതി വ്യാപകമായിരുന്നു. ഇതുകൂടാതെ, ആദി ബ്രഹ്മസമാജത്തിന്റെ ഒരു പ്രമുഖ അംഗമായിരുന്നു അദ്ദേഹം, അന്നത്തെ ഹിന്ദു കോളേജിലെ സീനിയർ പണ്ഡിതനായിരുന്നു. മദൻമോഹൻ, അഭയ ചരൺ എന്നിവരായിരുന്നു അദ്ദേഹത്തിന്റെ രണ്ട് ഇളയ സഹോദരന്മാർ. 1850-ൽ ബാബു രാജ് നാരായണൻ തന്റെ രണ്ട് ഇളയ സഹോദരന്മാരോടൊപ്പം തന്റെ പൂർവികഗ്രാമങ്ങൾ ഉപേക്ഷിച്ച് മിഡ്നാപൂരിലെത്തി. അവിടത്തെ സ്കൂളിൽ ഹെഡ്മാസ്റ്റർ ആയി നിയമിക്കപ്പെട്ടു. 1867-ൽ ഗവൺമെന്റ് സർവീസിൽ നിന്നും വിരമിച്ചതിനുശേഷം കുറച്ചു കാലം കഴിഞ്ഞു കൊൽക്കത്തയിൽ വന്നു. പിന്നീട് 1880 -ൽ ദിയോഘറിൽ കുടുംബത്തോടൊപ്പം താമസിച്ചു. 1899- ൽ അദ്ദേഹം അന്തരിച്ചു.
അയ്യൂബി ദർഗ്ഗ
മരത്തിൽ തീർത്ത കല്ലറയ്ക്കു അരികിലായി പ്രതീതാത്മകമായി അലംകൃതമായ മറ്റൊരു മാർബിൾ കല്ലറയും സ്ഥിതി ചെയ്യുന്നു. ജറുസലം യുദ്ധ തടവുകാരെ വിട്ടയച്ച സലാഹുദ്ദീൻറെ മഹാമനസ്കതയ്ക്കു ആദരവായി ജർമ്മൻ രാജാവ് കൈസർ വില്യം രണ്ടാമൻ സമ്മാനിച്ചതാണിത്.
അവലംബം
വർഗ്ഗം:സൂഫി സങ്കേതങ്ങൾ‎
സത്യേന്ദ്രനാഥ് ബോസു
ബാഹ്യ ലിങ്കുകൾ
.
വർഗ്ഗം:1908-ൽ മരിച്ചവർ വർഗ്ഗം:അനുശീലൻ സമിതി വർഗ്ഗം:1889-ൽ ജനിച്ചവർ വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:ബ്രിട്ടീഷ് ഇന്ത്യയിൽ തൂക്കിലേറ്റപ്പെട്ടവർ വർഗ്ഗം:ഇന്ത്യൻ വിപ്ലവകാരികൾ
തരുണീ ഞാനെന്തു ചെയ്‌വൂ
സ്വാതി തിരുനാൾ തൃപുട താളത്തിൽ ദ്വിജാവന്തി രാഗത്തിൽ ചിട്ടപ്പെടുത്തിയ ഒരു മലയാള പദമാണ് തരുണീ ഞാനെന്തു ചെയ്‌വൂ. വിരഹമാണു പദത്തിന്റെ കേന്ദ്രരസം
വരികൾ
തരുണീ ഞാനെന്തു ചെയ്‌വൂ ഹന്ത മാമക ദയിതനെന്നെ മറന്നോ!
സരസിജത്തിനെ വെല്ലുമാനനം കാണ്മതും സരസവചനാമൃതം കേൾപ്പതുമെന്നു ഞാൻ!
ഈവണ്ണം വരുമെന്നയ്യോ നിദ്രയിൽ പോലു- മേതും നിനച്ചവളല്ലേ! ഈ വസുമതിയതിൽ വാഴും മാനിനിമാരി- ലേവമോ മമ ശിരസി വിധിലിഖിതം
അവലംബം
വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ വർഗ്ഗം:ദ്വിജാവന്തി രാഗത്തിൽ ചിട്ടപ്പെടുത്തിയ കൃതികൾ
ലുംബീ വർഗ്ഗം
ലുംബീ, അമേരിക്കൻ ഐക്യനാടുകളിലെ വടക്കൻ കരോലിന യിലുള്ള ഫെഡറൽ അംഗീകാരമുള്ള ഇന്ത്യൻ വർഗ്ഗമാണ്. ഈ വർഗ്ഗത്തിൽ അംഗത്വമുള്ള ഏകദേശം  55,000 ജനങ്ങളിൽ ഭൂരിപക്ഷവും വടക്കൻ കരോലിനയിലെ റോബ്‍സൺ കൌണ്ടി യിലും ഹോക്ക്, കംബർലാന്റ്, സ്കോട്ട്ലാന്റ് തുടങ്ങിയ സമീപ കൌണ്ടികളിലുമായി  അധിവസിക്കുന്നു. 1956 ലാണ് ഈ വർഗ്ഗത്തെ ലുംബീ ആക്ട് പ്രകാരം യു.എസ്. കോൺഗ്രസ് ഭാഗികമായി  അംഗീകരിച്ചതെങ്കിലും ഇന്ത്യൻ വർഗ്ഗങ്ങൾക്കായുള്ള ഫെഡറൽ ഫണ്ടുകൾ കൈകാര്യം ചെയ്യാനുള്ള അനുമതി ലഭിച്ചിരുന്നില്ല. വടക്കൻ കരോലിന യിലെയും മിസിസ്സിപ്പി നദി യുടെ കിഴക്കൻ മേഖലയിലെയും ഏറ്റവും വലിയ ഇന്ത്യൻ വർഗ്ഗമാണിത്. അതുപോലെ അമേരിക്കൻ ഐക്യനാടുകളിലെ ഒൻപതാമത്തെ വലിയ ഇന്ത്യൻ വർഗ്ഗം കൂടിയാണിത്. വടക്കൻ കരോലിനയിലെ പെംബ്രോക്ക് പട്ടണം ഈ വർഗ്ഗത്തിന്റെ സാസ്കാരിക, സാമ്പത്തിക, രാഷ്ട്രീയ കേന്ദ്രമാണ്. 2000 ത്തിലെ യു.എസ്. സെൻസസ് പ്രകാരം വടക്കൻ കരോലിന പട്ടണമായ പെംബ്രോക്കിലെ 89 ശതമാനവും ജനങ്ങളും ഇന്ത്യൻ വർഗ്ഗക്കാരാണ്. കൌണ്ടിയിലെ ആകെ കണക്കെടുത്താൽ 40 ശതമാനം ലുംബീ ഇന്ത്യൻ വർഗ്ഗക്കാരാണ്. റോബിൻസൺ കൌണ്ടിയിലൂടെ ഒഴുകുന്ന ലുംബീ നദി യുടെ പേരാണ് ഇവർക്ക് ലുംബീ എന്ന പേരു ലഭിക്കാൻ കാരണം.
വടക്കൻ കരോലിനയിലെ സംസ്ഥാന അംഗീകാരമുള്ള 8 തദ്ദേശീയ അമേരിക്കൻ ഇന്ത്യൻ വർഗ്ഗങ്ങളിലൊന്നാണിത്. 1885 മുതലാണ് ഇവർ സംസ്ഥാന അംഗീകാരമുള്ളവരായി മാറിയത്. സംസ്ഥാനതലത്തിൽ ഈ വർഗ്ഗക്കാർ, വടക്കൻ കരോലിന കമ്മീഷൻ ആഫ് ഇന്ത്യൻ അഫയേർസിൽ അംഗത്വമുള്ളവരാണ്. മറ്റു ദേശീയ സംഘടനകളായ നാഷണൽ കോൺഗ്രസ് ആഫ് അമേരിക്കൻ ഇന്ത്യൻസ്, നാഷണൽ ഇന്ത്യൻ എഡ്യുക്കേഷൻ അസോസിയേഷൻ‌ എന്നിവയുമായും ചേർന്നു പ്രവർത്തിക്കുന്നു.
ലുംബീ വർഗ്ഗക്കാരുടെ പൂർവ്വകർ പ്രധാനമായി, 1700 കളിൽ ഇന്ന് റോബ്സൺ കൌണ്ടി എന്നറിയപ്പെടുന്ന പ്രദേശങ്ങളിൽ വസിച്ചിരുന്ന ചെറൌ, മറ്റ് സിയൌൺ ഭാഷ ക്കാരായ ഇന്ത്യൻ വർഗ്ഗങ്ങൾ എന്നിവരിൽനിന്ന് ഉരുത്തിരിഞ്ഞവരാണെന്ന് അനുമാനിക്കപ്പെടുന്നു. 1885 ൽ സംസ്ഥാന അംഗീകാരം ലഭിച്ചതിനു ശേഷം ഗോത്രവിഭാഗങ്ങളുടെ പ്രയോജനാർത്ഥം ഇവർക്കായി പ്രത്യേക സ്കൂൾ സമ്പദായം കൊണ്ടുവന്നിരുന്നു. 1887 ൽ സംസ്ഥാനം, ക്രോയേറ്റൺ നോർമൽ ഇന്ത്യൻ സ്കൂ ൾ സ്ഥാപിച്ചു. ഈ സ്കൂളാണ് ഇന്ന് പെംബ്രോക്കിൽ സ്ഥിതി ചെയ്യുന്ന യൂണിവേഴ്സിറ്റി ആഫ് നോർത്ത് കരോലിന.
അവലംബം
വർഗ്ഗം:അമേരിക്കൻ ഇന്ത്യൻ ജനത
സ്റ്റോക്കാർഡ് ചാന്നിംഗ്
സ്റ്റോക്കാർഡ് ചാന്നിംഗ് (ജനനം, സൂസൻ അന്റോണിയ വില്യംസ് സ്റ്റോക്കാർഡ്; ഫെബ്രുവരി 13, 1944) ഒരു അമേരിക്കൻ അഭിനേത്രിയാണ്. ഗ്രീസ് (1978) എന്ന സിനിമയിലെ ബെറ്റി റിസോ, ദി വെസ്റ്റ് വിംഗ് (1999-2006) എന്ന എൻ‌ബി‌സി ടെലിവിഷൻ പരമ്പരയിലെ പ്രഥമ വനിത ആബി ബാർട്ട്‌ലെറ്റ് എന്ന കഥാപാത്രങ്ങളെ അവതരിപ്പിച്ചതിൻ‌റെ പേരിലാണ് അവർ പ്രധാനമായും അറിയപ്പെടുന്നത്. സിക്‌സ് ഡിഗ്രീസ് ഓഫ് സെപ്പറേഷന്റെ നാടക, ചലച്ചിത്ര പതിപ്പുകളിൽ ഒയിസ കിറ്റ്‌റെഡ്ജ് എന്ന വേഷം ചെയ്തതിൻറെ പേരിലും അറിയപ്പെടുന്ന അവർക്ക് ഇതിൻറെ 1993-ലെ ചലച്ചിത്ര പതിപ്പ് മികച്ച നടിക്കുള്ള അക്കാദമി അവാർഡ് നാമനിർദ്ദേശം നേടിക്കൊടുത്തു.
ആദ്യകാലം
മാൻഹാട്ടനിൽ ജനിച്ച ചാന്നിംഗ് അപ്പർ ഈസ്റ്റ് സൈഡിലാണ് വളർന്നത്. ഒരു വലിയ ബ്രൂക്ലിൻ ഐറിഷ് കത്തോലിക്കാ കുടുംബത്തിൽ നിന്നുള്ള മേരി ആലീസിന്റെയും ഷിപ്പിംഗ് ബിസിനസിലായിരുന്ന ലെസ്റ്റർ നേപ്പിയർ സ്റ്റോക്കാർഡിന്റെയും (1960-ൽ മരണം) മകളായിരുന്നു അവർ. ഫ്ലോറിഡയിലെ പാം ബീച്ചിലെ മുൻ മേയറായിരുന്ന ലെസ്ലി സ്റ്റോക്കാർഡ് സ്മിത്താണ് അവളുടെ മൂത്ത സഹോദരി.
ആദൂർ
ആദൂർ, കാസർഗോഡ് ജില്ലയിലെ കാറഡുക്ക ഗ്രാമപഞ്ചായത്തിലെ പത്താം വാർഡ് ആകുന്നു. അടുത്ത പട്ടണം മുള്ളേരിയ ആണ്. ആദൂറിന്റെ കിഴക്കൻ അതിർത്തി കർണ്ണാടക സംസ്ഥാനമാണ്.
സ്ഥാനം
കർണ്ണാടക അതിർത്തിയിലാണ് ഈ സ്ഥലം. ഒരു വശത്ത് വനവും ഉണ്ട്. ചന്ദ്രഗിരിപ്പുഴയുടെ കൈവഴിയായ പയസ്വിനി പുഴ ആദൂറിന്റെ ഒരു അതിർത്തിയാണ്.
ഗതാഗതം
അന്തർസംസ്ഥാനറോഡായ കാസർഗോഡ് - ജാൽസൂർ റോഡ് ഇതുവഴി കടന്നുപോകുന്നു.
പ്രധാന സ്ഥലങ്ങൾ
ആദൂറിൽ പൊലീസ് സ്റ്റേഷൻ, ഗവൺമെന്റ് വൊക്കേഷണൽ ഹയർ സെക്കന്ററി സ്കൂൾ എന്നിവയുണ്ട്. വാർഡ് മെംബർ: അനസൂയ റായ്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വർഗ്ഗം:കാസർഗോഡ് ജില്ലയിലെ വാർഡുകൾ
യായിർ ലാപിഡ്
2021 മുതൽ ഇസ്രായേലിന്റെ ഇതര പ്രധാനമന്ത്രിയും വിദേശകാര്യ മന്ത്രിയുമായി സേവനമനുഷ്ഠിക്കുന്ന ഒരു ഇസ്രായേലി രാഷ്ട്രീയക്കാരനും മുൻ പത്രപ്രവർത്തകനുമാണ് യായിർ ലാപിഡ്. ഹീബ്രു: יָאִיר לַפִּיד, ജനനം: നവംബർ 5 1963. 2020 മുതൽ 2021 വരെ പ്രതിപക്ഷ നേതാവായും 2013 മുതൽ 2014 വരെ ധനമന്ത്രിയായും പ്രവർത്തിച്ചിട്ടുണ്ട്.
2012 ൽ രാഷ്ട്രീയത്തിൽ പ്രവേശിക്കുന്നതിനുമുമ്പ്, എഴുത്തുകാരനും ടിവി അവതാരകനും വാർത്താ അവതാരകനുമായിരുന്നു ലാപിഡ്. 2013 ൽ നടന്ന ആദ്യ നിയമസഭാ തെരഞ്ഞെടുപ്പിൽ 19 സീറ്റുകൾ നേടി നെസെറ്റിലെ രണ്ടാമത്തെ വലിയ പാർട്ടിയായി അദ്ദേഹം സ്ഥാപിച്ച സെൻട്രിസ്റ്റ് യെഷ് ആറ്റിഡ് പാർട്ടി. പ്രതീക്ഷിച്ചതിലും വലിയ ഫലങ്ങൾ ഒരു പ്രമുഖ സെൻട്രിസ്റ്റ് എന്ന നിലയിൽ ലാപിഡിന്റെ പ്രശസ്തിക്ക് കാരണമായി.
ഇസ്രായേലിന്റെ മുപ്പത്തിയഞ്ചാം സർക്കാർ സത്യപ്രതിജ്ഞ ചെയ്തതിനുശേഷം 2020 മെയ് 17 ന് ലാപിഡ് പ്രതിപക്ഷ നേതാവായി. 2021 മെയ് 5 ന് അദ്ദേഹം മറ്റ് കക്ഷികളുമായി സഖ്യ സർക്കാർ രൂപീകരിക്കാനുള്ള സംസാരങ്ങൾ തുടങ്ങി. 2021 ജൂൺ 2-ന് ഇസ്രായേൽ പ്രസിഡന്റ് റുവെൻ റിവ്ലിനെ ലാപിഡ് അറിയിച്ചിരുന്നു, താൻ നഫ്താലി ബെന്നറ്റുമായി ഒരു ഭ്രമണ സർക്കാരിനെ അംഗീകരിച്ചിട്ടുണ്ടെന്നും നിലവിലെ പ്രധാനമന്ത്രി ബെഞ്ചമിൻ നെതന്യാഹുവിനെ പകരക്കാരനാക്കാൻ തയ്യാറാണെന്നും അറിയിച്ചു. പുതിയ സർക്കാർ 2021 ജൂൺ 13 ന് സത്യപ്രതിജ്ഞ ചെയ്തു.
ജീവിതരേഖ
ടെൽ അവീവിലും ലണ്ടനിലുമായി യയിർ വളർന്നു. ടെൽ അവീവിലെ അദ്ദേഹത്തിന്റെ ബാല്യകാല വസതി യാഡ് എലിയാഹു പരിസരത്ത്, ജേണലിസ്റ്റ് റെസിഡൻസ് എന്നറിയപ്പെടുന്ന ഒരു റെസിഡൻഷ്യൽ കെട്ടിടത്തിലായിരുന്നു, അവിടെ നിരവധി പ്രമുഖ പത്രപ്രവർത്തകർ താമസിച്ചിരുന്നു. അദ്ദേഹം ഹെർസ്‌ലിയ എബ്രായ ജിംനേഷ്യത്തിലെ ഹൈസ്‌കൂളിൽ ചേർന്നു, പക്ഷേ പഠന വൈകല്യങ്ങളോട് മല്ലിട്ട് ഒരു ബാഗ്‌റൂട്ട് സർട്ടിഫിക്കറ്റ് നേടാതെ പഠനം ഉപേക്ഷിച്ചു. പിന്നീട് അദ്ദേഹം ഇസ്രായേൽ പ്രതിരോധ സേനയിൽ കവചിത സേനയുടെ 500-ാമത്തെ ബ്രിഗേഡിൽ  അദ്ദേഹം നിർബന്ധിത സൈനിക സേവനം ആരംഭിച്ചു. 1982 ലെ ലെബനൻ യുദ്ധത്തിൽ, ഹെലികോപ്റ്റർ ഉപയോഗിച്ച് പൊടിപടലങ്ങൾ ശ്വസിച്ചതിന് ശേഷം യായിറിന് ആസ്ത്മയുടെ ആക്രമണം നേരിടേണ്ടി വന്നു. തുടർന്ന് അദ്ദേഹം ഐ.ഡി.എഫിന്റെ പ്രതിവാര പത്രമായ ബമാഹാനെ ("ബേസ് ക്യാമ്പിൽ") ഒരു സൈനിക ലേഖകനായി സേവനമനുഷ്ഠിച്ചു. സൈനിക സേവനം പൂർത്തിയാക്കിയ ശേഷം മാരിവിന്റെ റിപ്പോർട്ടറായി പ്രവർത്തിക്കാൻ തുടങ്ങിയ അദ്ദേഹം സാഹിത്യ ജേണലുകളിൽ കവിതകൾ പ്രസിദ്ധീകരിച്ചു. ഒരു അമേച്വർ ബോക്സർ എന്ന നിലയിലും അദ്ദേഹത്തിന് കരിയർ ഉണ്ടായിരുന്നു.
1980 കളുടെ മധ്യത്തിൽ ലാപിഡ് തമർ ഫ്രീഡ്‌മാനെ വിവാഹം കഴിച്ചു. അവർ പിന്നീട് വിവാഹമോചനം നേടി. അദ്ദേഹം ലോസ് ഏഞ്ചൽസിലേക്ക് മാറുകയും അവിടെ അദ്ദേഹം ടെലിവിഷൻ വ്യവസായത്തിൽ ജോലി ചെയ്യുകയും ചെയ്തു. പിന്നീട് ഇസ്രായേലിലേക്ക് മടങ്ങിയ അദ്ദേഹം അവിടെ പത്രപ്രവർത്തന ജീവിതം പുനരാരംഭിച്ചു. പത്രപ്രവർത്തകയായ ലിഹി ലാപിഡിനെ വിവാഹം കഴിച്ച അദ്ദേഹം ടെൽ അവീവിലെ റമാത് അവീവ് ജിമെൽ പരിസരത്താണ് താമസിക്കുന്നത്. അദ്ദേഹത്തിനും ഭാര്യക്കും രണ്ട് മക്കളുണ്ട്, ആദ്യ വിവാഹത്തിൽ നിന്ന് അദ്ദേഹത്തിന് മറ്റൊരു മകൻ യോവ് (ജനനം 1987) ഉണ്ട്. ടെൽ അവീവിലെ ഒരു പരിഷ്കരണ സിനഗോഗായ ഡാനിയൽസ് സെന്റർ ഫോർ പ്രോഗ്രസീവ് ജൂഡായിസത്തിൽ അദ്ദേഹം പങ്കെടുക്കുന്നു.
പത്രപ്രവർത്തന രംഗത്ത്
1988-ൽ, 25-ാം വയസ്സിൽ, യെഡിയോത്ത് ടെൽ അവീവ് എന്ന പ്രാദേശിക പത്രത്തിന്റെ പത്രാധിപരായി യായിറിനെ നിയമിച്ചു. 1991-ൽ അദ്ദേഹം രാജ്യവ്യാപകമായി ഒരു പത്രത്തിന്റെ വാരാന്ത്യ സപ്ലിമെന്റിൽ പ്രതിവാര കോളം എഴുതാൻ തുടങ്ങി - ആദ്യം മാരിവിനും പിന്നീട് അതിന്റെ എതിരാളിയായ യെഡിയോത്ത് അഹ്‌റോനോത്തിനും. അദ്ദേഹത്തിന്റെ കോളത്തിന്റെ പേര്, "പണം എവിടെ?" എന്നായിരുന്നു. ഇത് പതിറ്റാണ്ടുകൾക്ക് ശേഷം അദ്ദേഹത്തിന്റെ രാഷ്ട്രീയ മുദ്രാവാക്യമായി.
1994 ൽ, യായിർ ടെലിവിഷൻ രംഗത്ത് പ്രവർത്തിക്കാൻ ആരംഭിച്ചു, ഇസ്രായേൽ ടിവിയുടെ ചാനൽ 1 ൽ വെള്ളിയാഴ്ച വൈകുന്നേരം ടോക്ക് ഷോ അവതരിപ്പിച്ചു. അതേ വർഷം തന്നെ ട്രിപ്പ് ടു സുഡാൻ എന്ന ഇസ്രായേലി സിനിമയിൽ അഭിനയരംഗത്തുണ്ടായിരുന്നു. അടുത്തതായി ടിവിയുടെ ചാനൽ 3 ൽ അദ്ദേഹം ഒരു ടോക്ക് ഷോ നടത്തി. 1999 മുതൽ 2012 വരെ ചാനൽ 2 ൽ യായിർ കറന്റ് അഫയേഴ്സ് ടോക്ക് ഷോ നടത്തി.
1989 മുതൽ 2010 വരെ ലാപിഡ് നിരവധി പുസ്തകങ്ങൾ എഴുതി പ്രസിദ്ധീകരിച്ചു. ആദ്യത്തേത് ഒരു ത്രില്ലർ ആയിരുന്നു, പിന്നീട് മൂന്ന് എണ്ണം കൂടി പ്രസിദ്ധീകരിച്ചു; മറ്റുള്ളവയിൽ രണ്ട് കുട്ടികളുടെ പുസ്തകങ്ങൾ, രണ്ട് നോവലുകൾ, അദ്ദേഹത്തിന്റെ പത്ര നിരകളുടെ ശേഖരം എന്നിവ ഉൾപ്പെടുന്നു. കൂടാതെ, 2004 ൽ ചാനൽ 2 ൽ സംപ്രേഷണം ചെയ്ത വാർ റൂം എന്ന നാടക പരമ്പരയും അദ്ദേഹം എഴുതി.
2012 ജനുവരിയിൽ ബാർ-ഇലൻ യൂണിവേഴ്‌സിറ്റി ഡോക്ടറേറ്റ് പ്രോഗ്രാമിലേക്ക് യായിറിനെ പ്രവേശിപ്പിച്ചതിനുശേഷം ഹെർമെന്യൂട്ടിക്‌സിൽ പിഎച്ച്ഡി പഠിച്ചതിനെ തുടർന്ന് വിവാദമുണ്ടായി. എല്ലാ ഡോക്ടറൽ സ്ഥാനാർത്ഥികളും കുറഞ്ഞത് ഒരു ബിരുദം നേടിയിരിക്കണം എന്ന് വ്യക്തമാക്കുന്ന നിയമങ്ങളുടെ ലംഘനമാണിത്. ഹൈസ്കൂൾ വിദ്യാഭ്യാസം പൂർത്തിയാക്കുന്നതിൽ പരാജയപ്പെട്ട ലാപിഡിനെ അക്കാദമികേതര യോഗ്യതാപത്രങ്ങളും പത്രപ്രവർത്തനത്തിലും എഴുത്തിലും ഔദ്യോഗിക ജീവിതത്തിന്റെ അടിസ്ഥാനത്തിൽ സർവകലാശാലയിൽ പ്രവേശിപ്പിച്ചു. നെസെറ്റ് വിദ്യാഭ്യാസ സമിതി അന്വേഷണം ആരംഭിച്ചതിനുശേഷം, ലാപ്പിഡിനെ പ്രവേശിപ്പിച്ച നടപടി കൗൺസിൽ ഫോർ ഹയർ എഡ്യൂക്കേഷൻ റദ്ദാക്കി. ബിഎ ഇല്ലാത്ത വിദ്യാർത്ഥികൾക്ക് ഡോക്ടറേറ്റിലേക്ക് പഠിക്കാൻ അനുവാദം നൽകുന്ന സ്കീം ആയിരുന്നു ഇത്.
2013 സെപ്റ്റംബറിൽ, ഫോബ്‌സ് മാസികയുടെ ഇസ്രായേലി പതിപ്പ് ലാപിഡിന്റെ ആസ്തി 22 ദശലക്ഷം ശേക്കെൽ ആയി കണക്കാക്കി.
രാഷ്ട്രീയ രംഗത്ത്
യെഷ് ആതിഡിന്റെ രജിസ്ട്രേഷന് ഏതാനും ദിവസങ്ങൾക്ക് ശേഷം, അതിശയകരമായ ഒരു നീക്കത്തിലൂടെ ബെഞ്ചമിൻ നെതന്യാഹു ഒരു ദേശീയ ഐക്യ സർക്കാർ രൂപീകരിച്ചു. ദേശീയ തിരഞ്ഞെടുപ്പിൽ പങ്കെടുക്കുന്നതിന് മുമ്പ് യായിറിന്റെ പാർട്ടിക്ക് 2013 അവസാനം വരെ കാത്തിരിക്കേണ്ടി വരുമെന്ന് കരുതിയിരുന്നു. തീവ്ര ഓർത്തഡോൿസിനുള്ള സൈനിക കരടിൽ നിന്ന് ഒഴിവാക്കുന്നത് അവസാനിപ്പിച്ച് സുപ്രീംകോടതി തീരുമാനം എങ്ങനെ നടപ്പാക്കാമെന്നതിനെക്കുറിച്ചുള്ള നെതന്യാഹുവിന്റെ സഖ്യത്തിൽ നിന്ന് കദിമ പോയതിനെത്തുടർന്ന് 2012 ഒക്ടോബറിൽ നെതന്യാഹു 2013 ജനുവരി അവസാനത്തോടെ തിരഞ്ഞെടുപ്പ് നടക്കുമെന്ന് പ്രഖ്യാപിച്ചു. പ്രവർത്തിപ്പിക്കാനുള്ള ആദ്യ അവസരം. 2012 നവംബറിൽ 120 സീറ്റുകളുള്ള നെസെറ്റിൽ ശരാശരി 11.6 ശതമാനം അഥവാ 13-14 സീറ്റുകളാണ് യെഷ് ആറ്റിഡ് പോളിംഗ് നടത്തിയത്. ജനുവരിയിലെ തെരഞ്ഞെടുപ്പ് ഫലം പാർട്ടിക്ക് അപ്രതീക്ഷിതമായി 19 സീറ്റുകൾ നേടിക്കൊടുത്തു, 19 ആം നെസെറ്റിലെ രണ്ടാമത്തെ വലിയ പാർട്ടിയായി യെഷ് ആതിഡ് മാറി.
2013 മാർച്ച് 15 ന് ഇസ്രായേലിന്റെ ധനമന്ത്രിയായി ലാപിഡിനെ തിരഞ്ഞെടുത്തു. ഒൻപത് മാസത്തിനുശേഷം, ജനപ്രീതി കുറയുന്നതിന്റെ തുടർച്ചയായ പ്രവണത കാണിക്കുന്ന ഒരു സർവേ പ്രസിദ്ധീകരിക്കുകയുണ്ടായി. പോൾ ചെയ്തവരിൽ 75% പേരും അദ്ദേഹത്തിന്റെ പ്രകടനത്തിൽ നിരാശരാണെന്ന് അവകാശപ്പെട്ടു, ഒപ്പം അദ്ദേഹത്തിന്റെ പാർട്ടിക്ക് നെസെറ്റിൽ 10 സീറ്റുകൾ മാത്രമേ നേടാനായുള്ളൂ. വർഷത്തിന്റെ ആരംഭത്തിൽ ലഭിച്ച 19 സീറ്റിനെ അപേക്ഷിച്ച് ഇത് തുലോം കുറവായിരുന്നു.
2014 ഡിസംബർ 2 ന് നെതന്യാഹു ലാപിഡിനെ ധനമന്ത്രി സ്ഥാനത്തു നിന്നും പുറത്താക്കി.
യെഷ് അറ്റിഡ്
ലഘുചിത്രം| 2015 നവംബറീൽ സപിർ കലാലയത്തിൽ സംസാരിക്കുന്ന യായിർ thumb|2019 ൽ ബെന്നി ഗാൻ്റ്സുമൊത്ത് 2016 ൽ യായിർ, "ഇസ്രായേലിനായുള്ള സെവൻ പോയിന്റ് പ്ലാൻ" എന്ന അടിസ്ഥാന തത്വം അവതരിപ്പിച്ചു, അതിൽ ശക്തമായ സുരക്ഷാ സിദ്ധാന്തം, ഫലസ്തീനികളിൽ നിന്ന് വേർപെടുത്തേണ്ടതിന്റെ ആവശ്യകതയെ അടിസ്ഥാനമാക്കി അറബ് രാജ്യങ്ങളുമായുള്ള പ്രാദേശിക സമ്മേളനം, അഴിമതി വൃത്തിയാക്കാനുള്ള രാഷ്ട്രീയ വ്യവസ്ഥയുടെ പരിഷ്കാരങ്ങൾ, ഇസ്രായേൽ രാഷ്ട്രം അതിന്റെ ജൂത-ജനാധിപത്യ സ്വഭാവം, ഒരു ശക്തമായ നിയമ നിർവ്വഹണ സംവിധാനം, നവീകരണത്തിലൂടെ മുന്നോട്ട് കൊണ്ടുപോകുന്ന സമ്പദ്‌വ്യവസ്ഥ, വിദ്യാഭ്യാസത്തിനും ശാസ്ത്രത്തിനും കൂടുതൽ ഊന്നൽ നൽകുന്ന ഒരു സമതുലിതാവസ്ഥ എന്നിവയെല്ലാമുണ്ടായിരുന്നു. ഇസ്രായേലിലെ അഴിമതിക്കെതിരായ പോരാട്ടത്തിന് നേതൃത്വം നൽകുമെന്ന് യായിരിനു കീഴിൽ യെഷ് ആതിഡ് അവകാശപ്പെടുന്നു. അഴിമതിക്കേസിൽ കുറ്റക്കാരനാണെന്ന് കണ്ടെത്തിയ ഏതൊരു വ്യക്തിയെയും പൊതു ഓഫീസിൽ നിന്ന് വിലക്കുമെന്ന് 2017 ൽ പുറത്തിറക്കിയ "നാച്ച്ഷോൺ പ്ലാൻ" വ്യവസ്ഥ ചെയ്യുന്നു. രാഷ്ട്രീയ കൈക്കൂലി തടയുന്നതിന്, അത് "സഖ്യ ഫണ്ടുകളും" നിർത്തലാക്കുന്നു.
റോചെസ്റ്റർ സർവ്വകലാശാല
ന്യൂയോർക്കിലെ റോച്ചസ്റ്ററിലെ സ്വകാര്യ ഗവേഷണ സർവ്വകലാശാലയാണ് റോച്ചസ്റ്റർ യൂണിവേഴ്സിറ്റി (U of R, UR, or U of Rochester). ബിരുദം, ബിരുദ ഡിഗ്രി, ഡോക്ടറേറ്റും പ്രൊഫഷണൽ ഡിഗ്രികളും സർവ്വകലാശാല നൽകുന്നു. റോച്ചസ്റ്റർ സർവകലാശാലയിൽ ഏകദേശം 6,800 ബിരുദധാരികളും 5,000 ബിരുദ വിദ്യാർത്ഥികളും ചേർന്നിട്ടുണ്ട്. ഇതിന്റെ 158 കെട്ടിടങ്ങളിൽ 200 ലധികം അക്കാദമിക് മേജർമാരുണ്ട്. നാഷണൽ സയൻസ് ഫൗണ്ടേഷന്റെ കണക്കനുസരിച്ച് 2018 ൽ 370 മില്യൺ ഡോളർ ഗവേഷണത്തിനും വികസനത്തിനുമായി റോച്ചസ്റ്റർ ചെലവഴിച്ചു. ഇത് രാജ്യത്ത് 68 ആം സ്ഥാനത്താണ്. കൂടാതെ, ഗ്രേറ്റർ റോച്ചസ്റ്റർ മേഖലയിലെ ഏറ്റവും വലിയ തൊഴിൽ ദാതാവും, ന്യൂയോർക്കിലെ ആറാമത്തെ ഏറ്റവും വലിയ തൊഴിൽദാതാവുമാണ്. ന്യൂയോർക്കിലെ ഫിംഗർ തടാക മേഖലയിലെ ഏഴാമത്തെ വലിയ തൊഴിലുടമയാണ് സർവകലാശാല.
ഡിപ്പാർട്ട്മെന്റുകളുടെയും നോട്ട് ഡിവിഷനുകളുടെയും കേന്ദ്രമാണ് കോളേജ് ഓഫ് ആർട്സ്, സയൻസസ് ആന്റ് എഞ്ചിനീയറിംഗ്. 1929 ൽ ഈസ്റ്റ്മാൻ കൊഡാക്ക്, ബൗഷ് ആന്റ് ലോംബ് എന്നിവരുടെ ധനസഹായത്തോടെ ഇൻസ്റ്റിറ്റ്യൂട്ട് ഓഫ് ഒപ്റ്റിക്സ് സ്ഥാപിതമായി. യുഎസിലെ ആദ്യത്തെ വിദ്യാഭ്യാസ പദ്ധതിയെന്ന നിലയിൽ രാജ്യത്തൊട്ടാകെയുള്ള ഒപ്റ്റിക്സ് ബിരുദങ്ങളിൽ പകുതിയോളം ഒപ്റ്റിക്സ് അവാർഡുകൾക്കായി മാത്രമായി നീക്കിവച്ചിട്ടുണ്ട്. ഇത് രാജ്യത്തെ പ്രീമിയർ ഒപ്റ്റിക്സ് പ്രോഗ്രാം എന്ന നിലയിലും ലോകത്തിലെ ഏറ്റവും മികച്ചത് ആണ്. പൊളിറ്റിക്കൽ സയൻസ്, ഇക്കണോമിക്സ് വകുപ്പുകൾ 1960 മുതൽ പോസിറ്റിവിസ്റ്റ് സോഷ്യൽ സയൻസിൽ ചരിത്രപരമായി അവരുടെ മേഖലകളിലെ ആദ്യ 5 സ്ഥാനങ്ങളിൽ കാര്യമായതും സ്ഥിരവുമായ സ്വാധീനം ചെലുത്തിയിട്ടുണ്ട്. ആദ്യത്തെ ലാബ് അധിഷ്ഠിത മോർഫിൻ സിന്തസിസ് ഉൾപ്പെടെ സിന്തറ്റിക് ഓർഗാനിക് കെമിസ്ട്രിക്ക് നൽകിയ സംഭാവനകളാൽ രസതന്ത്ര വകുപ്പ് ശ്രദ്ധേയമാണ്. പഴയ, മിഡിൽ ഇംഗ്ലീഷ് പാഠങ്ങൾക്കും വൈദഗ്ധ്യത്തിനുമുള്ള സർവ്വകലാശാലയുടെ വിഭവമായി റോസെൽ ഹോപ്പ് റോബിൻസ് ലൈബ്രറി പ്രവർത്തിക്കുന്നു. യുഎസ് ഊർജ്ജ വകുപ്പിന്റെ പിന്തുണയുള്ള ദേശീയ ലബോറട്ടറിയായ റോച്ചെസ്റ്റേഴ്സ് ലബോറട്ടറി ഫോർ ലേസർ എനർജിറ്റിക്സും ഈ സർവകലാശാലയിലുണ്ട്.
റോച്ചെസ്റ്ററിന്റെ ഈസ്റ്റ്മാൻ സ്കൂൾ ഓഫ് മ്യൂസിക് യുഎസിലെ ബിരുദ സംഗീത സ്കൂളുകളിൽ ഒന്നാമതാണ്. ഈസ്റ്റ്മാനിലെ സിബ്ലി മ്യൂസിക് ലൈബ്രറി വടക്കേ അമേരിക്കയിലെ ഏറ്റവും വലിയ അക്കാദമിക് മ്യൂസിക് ലൈബ്രറിയാണ്. കൂടാതെ അമേരിക്കയിലെ മൂന്നാമത്തെ വലിയ ശേഖരം ഇതിനുണ്ട്.
അതിന്റെ ചരിത്രത്തിൽ, യൂണിവേഴ്സിറ്റി പൂർവ്വ വിദ്യാർത്ഥികളും ഫാക്കൽറ്റികളും 13 നോബൽ സമ്മാനങ്ങൾ, 13 പുലിറ്റ്‌സർ സമ്മാനങ്ങൾ, 45 ഗ്രാമി അവാർഡുകൾ, 20 ഗുഗ്ഗൻഹൈം അവാർഡുകൾ, 5 നാഷണൽ അക്കാദമി ഓഫ് സയൻസസ്, 4 നാഷണൽ അക്കാദമി ഓഫ് എഞ്ചിനീയറിംഗ്, 3 റോഡ്‌സ് സ്‌കോളർഷിപ്പുകൾ, 3 നാഷണൽ അക്കാദമി ഓഫ് ഇൻവെന്റേഴ്സ്, 1 നാഷണൽ അക്കാദമി ഓഫ് ഇൻവെന്റേഴ്സ് ഹാൾ ഓഫ് ഫെയിം എന്നിവ നേടിയിട്ടുണ്ട്.
ആദ്യകാല ചരിത്രം
റോച്ചസ്റ്റർ സർവ്വകലാശാലയുടെ ഉത്ഭവം 1796-ൽ സ്ഥാപിതമായ ദി ഫസ്റ്റ് ബാപ്റ്റിസ്റ്റ് ചർച്ച് ഓഫ് ഹാമിൽട്ടൺ (ന്യൂയോർക്ക്) ആണ്. പള്ളി ബാപ്റ്റിസ്റ്റ് എഡ്യൂക്കേഷൻ സൊസൈറ്റി ഓഫ് സ്റ്റേറ്റ് ഓഫ് ന്യൂയോർക്ക് സ്ഥാപിച്ചു. പിന്നീട് 1817 ൽ ഹാമിൽട്ടൺ ലിറ്റററി ആൻഡ് തിയോളജിക്കൽ ഇൻസ്റ്റിറ്റ്യൂഷൻ എന്ന് പുനർനാമകരണം ചെയ്തു. ഈ സ്ഥാപനം കോൾഗേറ്റ് സർവകലാശാലയ്ക്കും റോച്ചസ്റ്റർ സർവകലാശാലയ്ക്കും ജന്മം നൽകി. ബാപ്റ്റിസ്റ്റ് പാരമ്പര്യത്തിൽ പുരോഹിതരെ പരിശീലിപ്പിക്കുക എന്നതായിരുന്നു അതിന്റെ പ്രവർത്തനം. ഉയർന്ന ബിരുദം നൽകാൻ ആഗ്രഹിച്ചപ്പോൾ അത് ദൈവശാസ്ത്ര വിഭാഗത്തിൽ നിന്ന് വ്യത്യസ്തമായി ഒരു കൊളീജിയറ്റ് ഡിവിഷൻ സൃഷ്ടിച്ചു.
സ്ഥാപിക്കൽ
,
ബാഹ്യ ലിങ്കുകൾ
വർഗ്ഗം:ന്യൂയോർക്ക് സംസ്ഥാനത്തിലെ സർവകലാശാലകളും കോളേജുകളും
ഹൈറദ്ദീൻ ബാർബറോസ
പതിനാറാം നൂറ്റാണ്ടിലെ ഓട്ടൊമൻ നാവിക സൈന്യത്തിന്റെ അതി പ്രഗൽഭനായ ഒരു സൈന്യാധിപനാണ് ഹൈറദ്ദീൻ ബാർബറോസ (Arabic: خير الدين بربروس‎, romanized: Khayr ad-Din Barbarus).ഹിസ്ർ എന്നതാണ് ഇദ്ദേഹത്തിൻറെ യഥാർത്ഥനാമം. ഇദ്ദേഹത്തിൻറെ മതമൂല്യം കണക്കിലെടുത്ത് ചില ഇസ്ലാം ആത്മീയ സന്യാസികൾ 'വിശ്വാസത്തിൻറെ നന്മ’ എന്നർത്ഥം വരുന്ന ഖൈർ-അൽ-ദീൻ (ഹൈറദ്ദീൻ) എന്ന് വിശേഷിപ്പിക്കുകയായിരുന്നു. ഹിസ്ർ ഹൈറദ്ദീൻ പാഷ, ഹിസ്ർ റയീസ് തുടങ്ങിയ ഔദ്യോദിക നാമങ്ങളിലും ഇദ്ദേഹം അറിയപ്പെടുന്നു. . ഓട്ടോമൻ നാവിക സേനക്ക് മെഡിറ്ററേനിയൻ കടലിൽ ആധിപത്യം സ്ഥാപിക്കാൻ കഴിഞ്ഞത് ഹൈറദ്ദീൻ ബാർബറോസയുടെ നേതൃത്വത്തിൽ നടന്ന യുദ്ധങ്ങളിലാണ്. 1538ൽ യൂറോപ്യൻ സഖ്യസേനയുമായി നടന്ന പ്രിവേസ യുദ്ധത്തിൽ തുർക്കികൾ നേടിയ നിർണ്ണായക വിജയം ഇദ്ദേഹത്തിന്റെ നേതൃപാടവം കാരണമായിരുന്നു.
ജീവരേഖ
ഉത്തര ഏഷ്യൻ നാവിക ഇതിഹാസമായ കുഞ്ഞാലി മരക്കാർക്ക് സമാനമായ ജീവചരിത്രമാണ് ബാർബറോസ്സയിൽ ദർശിക്കാനാവുക എന്നത് കൗതുകകരമായ വസ്തുതയാണ്.
1466 - 1478 മിദ്‌ലിയിൽ (ലെസ്ബോസ്) ജനനം. അൽബേനിയൻ വംശജനായ യാകോബ് ആഗ് പിതാവും, ഗ്രീക്ക് വംശജ കാതറീന മാതാവുമാണ്. 1462 ഇൽ ജെനുഎസെ ഗത്തിലൂസിയോ രാജവംശത്തിൽ നിന്നും മിദ്‌ലി ഓട്ടോമൻ സേന പിടിച്ചെടുത്തു. ഈ യുദ്ധത്തിൽ ഓട്ടോമൻ സിപായി ആയിരുന്ന യാക്കൂബിന് ആദര സൂചകമായി ബോനോവ ഗ്രാമാധികാരം ലഭിച്ചു. ഈയിടം കേന്ദ്രമാക്കി കച്ചവടം ആരംഭിച്ച യാക്കോബ് സമുദ്രവ്യാപാരത്തിലേക്കും ശ്രദ്ധപതിപ്പിച്ചു. രണ്ട് പെണ്മക്കളുൾപ്പെടെ ആറ് സന്താനങ്ങൾ. അറൂജ്, ഹിസ്ർ, ഇസ്ഹാക്, ഇല്യാസ് എന്നീ നാല് ആൺ സന്താനങ്ങളും പിതാവിനെ കച്ചവടത്തിൽ സഹായിച്ചു. കുറഞ്ഞ കാലം കൊണ്ട് തന്നെ നല്ല നാവികന്മാരായ യാക്കോബിൻറെ നാല് മക്കളും രാജ്യാന്തര ചരക്ക് നീക്കങ്ങളിലേക്ക് ശ്രദ്ധ പതിപ്പിച്ചു പ്രസിദ്ധരായി. അനറ്റോളിയ, സിറിയ, ഈജിപ്ത് കച്ചവട യാത്രകൾ അറൂജ്' ഇല്യാസ് എന്നിവർ നിയ്രന്തിച്ചപ്പോൾ ഈജിയൻ കടൽ കേന്ദ്രീകരിച്ചായിരുന്നു ഹിസ്റിന്റെ പ്രവർത്തനം. സാമ്പത്തിക ചുമതലകളായിരുന്നു ഇസ്ഹാൿ നിർവ്വഹിച്ചിരുന്നത്.
സമർത്ഥനായ ഒരു നാവികനായിരുന്നു ചുവന്ന താടിക്കാരൻ (ബാർബറോസ) എന്ന വിളിപ്പേരുള്ള അറൂജ്. ഇറ്റാലിയൻ, സ്പാനിഷ്, ഫ്രഞ്ച്, ഗ്രീക്ക്, അറബിക്, ടർക്കിഷ് തുടങ്ങി നിരവധി ഭാഷകൾ അസാമാന്യ കൈകാര്യം ചെയ്യാൻ ഇദ്ദേഹത്തിനാകുമായിരുന്നു. കച്ചവട സാധ്യതകൾ പരമാവധി മുതലെടുക്കാനുള്ള സാമർഥ്യം ഇദ്ദേഹത്തിന് കൈമുതലായിരുന്നു. ട്രിപ്പോളിയിലേക്കും, ലെബനാനിലേക്കും കച്ചവട സാധ്യതകൾ വികസിപ്പിക്കാൻ അറൂജിനായി. ഇത് പലപ്പോഴും സംഘർഷങ്ങൾക്ക്  വഴി മരുന്നിട്ടു മെഡിറ്റേറിയൻ കടൽ തങ്ങൾക്ക് ദൈവിക ദത്തമായി ലഭിച്ചതാണെന്നു വിശ്വസിച്ചിരുന്ന റോഡ്സിലെ സെൻറ് ജോൺ പടയാളികൾ തങ്ങളുടേതല്ലാത്ത കപ്പലുകൾ ആക്രമിക്കുകയും ചരക്കുകൾ കൈവശപ്പെടുത്തുകയും പതിവായിരുന്നു. നൈറ്റ് ഹോസ്പിറ്റലറുടെ ശക്തമായ ആക്രമണങ്ങൾക്ക് സഹോദരങ്ങളുടെ ചരക്ക് നൗകകൾ പലപ്പോഴും ഇരയായി. ട്രിപ്പോളിയിൽ നിന്നും മടങ്ങി വരവെ യാക്കൂബിൻറെ ചരക്ക് കപ്പലുകൾ ആക്രമിക്കപ്പെട്ടു. ഇല്യാസ് അടക്കം നിരവധി പേർ കൊല്ലപ്പെട്ടു. കപ്പലുകൾ പിടിച്ചെടുത്ത റോഡ്‌സ് സൈന്യം ഗുരുതര പരിക്ക് പറ്റിയ അറൂജിനെ ബോദ്റൂമിലെ സെൻറ് പീറ്റർ കോട്ടയ്ക്കുള്ളിൽ തടവിലടച്ച് അതി ക്രൂരമായ പീഡനങ്ങൾക്ക്  വിധേയമാക്കി.
യാക്കോബിന്റെ കുടുംബത്തിനേറ്റ മാരക പ്രഹരമായിരുന്നു ഇത് കപ്പലുകളും ചരക്കുകളും സമ്പത്തും നഷ്ടപ്പെട്ട കുടുംബത്തിൻറെ നേടും തൂണായി ഹിസ്ർ. മാറി. നഷ്ടങ്ങൾ നികത്തി കുടുംബത്തെ മുന്നോട്ട് നയിക്കുന്നതോടൊപ്പം തൻറെ സഹോദരന്മാരെ കുറിച്ചുള്ള അന്വേഷണത്തിലും അദ്ദേഹം മുഴുകി, മൂന്ന് വർഷം നീണ്ട പ്രയത്നത്തിനൊടുവിൽ അതി സുരക്ഷിതമായ സെന്റ് പീറ്റർ തടവറയിൽ അറൂജ് ഉണ്ടെന്ന വിവരം ലഭിച്ചു. പോരാട്ട രംഗത്തേക്കുള്ള ഹിസ്റിന്റെ പ്രവേശനം ഇവിടം മുതൽക്കാണ്. ബോഡ്റൂമിലെ രഹസ്യനീക്കത്തിലൂടെ അറൂജിനെ ഹിസ്ർ മോചിപ്പിച്ചു.
സഹോദരൻറെ മരണത്തിന് പ്രതികാരം ചെയ്യണമെന്ന ലക്ഷ്യത്തിൽ ഇരു സഹോദരന്മാർ എത്തി ചേർന്നു. അതി ശക്തമായ സെൻറ് ജോൺ ശക്തിയെ വെല്ലിവിളിക്കാൻ ഓട്ടോമൻ സഹായം തേടാൻ അവർ തീരുമാനിച്ചു. മുസ്ലിം സ്പെയിനിലെ അവസാന ശക്തി കേന്ദ്രമായിരുന്ന ഗ്രാനാഡയും സ്പാനിഡേഴ്സ് പിടിച്ചെടുത്തതോട് കൂടി വലിയ തോതിൽ മുസ്ലിം അഭയാർത്ഥി പ്രവാഹത്തിന് മെഡിറ്റേറിയൻ സാക്ഷ്യം വഹിച്ചു. സ്പെയിനിൽ നിന്നും ഉത്തര ആഫ്രിക്കയിലേക്ക് അധീശത്വം വ്യാപിപ്പിക്കാനുള്ള പോർച്ചുഗീസ്- സ്പാനിഡേയ്സ്- ഇറ്റാലിയൻ ശ്രമത്തിന് വിലങ് തടിയിടാൻ ഓട്ടോമൻ സൈന്യം തയ്യാറെടുപ്പുകൾ നടത്തുന്നതിനിടെയാണ് സഹായം വാഗ്‌ദാനം ചെയ്തുള്ള അറൂജിൻറെ കടന്ന് വരവ്. തങ്ങളുടെ നാവിക ശക്തിയും, നൈപുണ്യവും സഹോദരന്മാർ വാഗ്‌ദാനം ചെയ്തു. ഇതംഗീകരിച്ച ഓട്ടോമൻ രാജകുമാരനും, അനറ്റോളിയൻ ഗവർണ്ണരുമായ ഷെഹ്സാദെ കോർകുത് 18 പടക്കപ്പലുകൾ നൽകി പോരാട്ടത്തിന് ഊർജ്ജം പകർന്നു. പോർച്ചുഗീസ്, സ്പാനിഷ്, ഇറ്റാലിയൻ വാണിജ്യ കപ്പലുകളെ ആക്രമിച്ചു ശ്രദ്ധ തിരിച്ചു ഉത്തരാഫ്രിക്കയിലേക്കുള്ള അവരുടെ ആഗമനത്തിന് തടയിടുക എന്നതായിരുന്നു കോർക്ക് മുന്നോട്ട് വെച്ച തന്ത്രം
കാലങ്ങൾക്കുള്ളിൽ മനിസയിലെ ഗവർണ്ണർ ആയി സ്ഥാനമേറ്റെടുത്ത കോർക്കുത് 24 വലിയ പടക്കപ്പലുകൾ അറൂജിനും സംഘത്തിനും നൽകി. മെഡിറ്റേറിയൻ കടലിലുള്ള ഇറ്റാലിയൻ ആക്രമണങ്ങൾക്ക് തിരിച്ചടിയേകാൻ ഉത്തരവ് നൽകി. ഓട്ടോമൻ നാവിക സേനയുടെ ഭാഗമായി അപുലിയ ആക്രമിച്ച അറൂജ് നിരവധി കോട്ടകൾ തകർത്ത് കപ്പലുകൾ പിടിച്ചെടുത്തു. 'ഈവിയ'യിൽ വെച്ച് മൂന്ന് പടക്കപ്പലുകളും ഒരു ചരക്കുകപ്പലും കൂടി അധീനതയിലാക്കി വിജയ ശ്രീലാളിതരായി വന്ന അറൂജിനെ കാത്തിരുന്നത് രാജകുടുംബത്തിലെ അധികാര തർക്കത്തെ തുടർന്ന് കോർക്കുത്ത് പാലായനം ചെയ്ത വാർത്തയായിരുന്നു. ഇതിനകം സാൻഡ് ജോൺ സേനയ്ക്ക് പുറമെ ഇറ്റാലിയൻ- സ്പാനിഷ് പടക്കപ്പലുകളുടെയും നോട്ടപ്പുള്ളിയായി അറൂജ് മാറിയിരുന്നു.
ജെർബ ദ്വീപ് താവളമാക്കി കച്ചവടം പുനരാരംഭിച്ച അറൂജ് ആക്രമണ പ്രത്യാക്രമണങ്ങൾക്ക് നേതൃത്വം നൽകി. ഓട്ടോമൻ നാവിക സേനയുമായുള്ള സഹകരണം അവസാനിപ്പിച്ച് സ്വന്തമായി കപ്പലുകളെ ആക്രമിക്കാൻ അറൂജ് ആരംഭിച്ചു. ടുണീഷ്യൻ സുൽത്താൻ അബു അബ്ദുല്ല മുഹമ്മദ് ഹാമിസിന്റെ സഹായത്തോടെ പോരാട്ടങ്ങൾ വ്യാപിപ്പിക്കാൻ സഹോദരങ്ങൾക്കായി
യാക്കോബ് സഹോദരങ്ങളെ കടൽകൊള്ളക്കാരായി ഇറ്റലിയും, സ്പെയിനും പ്രഖ്യാപിച്ചു. എന്നാൽ ഇതര യൂറോപ്യൻ രാജ്യങ്ങൾക്ക് അറൂജിന്റെ അക്രമണമേൽക്കേണ്ടി വന്നിട്ടില്ലാത്തതിനാൽ അറൂജിനെതിരായ നീക്കത്തിന് വ്യാപക പിന്തുണ ലഭിച്ചില്ല. അക്രമണങ്ങൾക്ക് പ്രത്യാക്രമണം നടത്തുമെന്നും കപ്പലുകൾ പിടിച്ചെടുത്ത് ചരക്കുകൾ കൈവശപ്പെടുത്തിയാൽ തിരിച്ചും അത് തന്നെ ചെയ്യുമെന്നുമായിരുന്നു എതിരാളികളോടുള്ള അറൂജ് സഹോദരങ്ങളുടെ ഭീഷണി. ആക്രമണ പ്രത്യാക്രമണങ്ങളായി ഇവ നീണ്ടു പോയി. സഹോദരന്മാർക്ക് തന്നെയായിരുന്നു പോരാട്ട മേധാവിത്യം. ഒട്ടനേകം കപ്പലുകൾ പിടിച്ചെടുക്കാൻ ഇവർക്കായി. എല്ബ, ലിപാരി എന്നിവിടങ്ങളിലെല്ലാം അക്രമണങ്ങൾ സംഘടിപ്പിച്ചു. 380 സ്പാനിഷ് പോരാളികളെയും 80 വിശുദ്ധ യോദ്ധാക്കളെയും വഹിച്ചുള്ള സ്പാനിഷ് പടക്കപ്പൽ പിടിച്ചെടുത്ത സംഭവം സഹോദരങ്ങളുടെ പോരാട്ട വീര്യം വ്യക്തമാക്കുന്നു. 1509 ഇൽ ഇസഹാക്കും തൻറെ സഹോദരങ്ങൾക്കൊപ്പം ചേർന്ന്. സ്പെയിനിൽ നിന്നുള്ള മുസ്ലിം അഭയാർത്ഥികളെ സഹായിക്കാനുള്ള ഉദ്യമത്തിനിറങ്ങി. സ്പാനിഷ് വിശുദ്ധ യോദ്ധാക്കളെ തടയിട്ട് കൊണ്ട് പാലായനം ചെയ്യുന്നവരെ സുരക്ഷിത സ്ഥാനത്തേക്ക് എത്തിച്ചു നൽകാനും, സ്വത്ത് വകകൾ സംരക്ഷിക്കാനും സഹോദരങ്ങൾ കൈയ്യും മെയ്യും മറന്ന് പ്രവർത്തിച്ചു. ബാബാ അറൂജ് (അറൂജ് പിതാവ്) എന്ന് സ്പാനിഷ് മുസ്ലിങ്ങൾ അദ്ദേഹത്തെ സ്നേഹത്തോടെ വിളിച്ചു. ഒരു ഭാഗത്ത് ആദരവ് നേടുമ്പോൾ മറുഭാഗത്ത് ഭീതിയും വിതച്ചിരുന്നു അറൂജ്, ഇറ്റാലിയൻ- ഫ്രാൻസ് -സ്പാനിഷ് ക്രൂസിഡിഷുകൾ ഭയത്തോടെ ബാർബറോസ്സ (ചുവന്ന താടിക്കാരൻ) എന്നദ്ദേഹത്തെ വിശേഷിപ്പിച്ചു. 1510- 1515 കാല ഘട്ടത്തിൽ നിരവധി ഇതിഹാസ വിജയങ്ങൾ കരസ്ഥമാക്കാൻ സഹോദരങ്ങൾക്കായി സിസിലിയിലെ തീര പ്രദേശങ്ങൾ, കാപെ പാസിറൊ, ഉത്തര ഇറ്റലിയിലെ രെജ്ജു കലാബ്രിയ, ആന്തലൂസിയൻ തീരങ്ങൾ, വലെസിയ, സാർഡീനിയ, ബലെയാരിച് ദ്വീപ്, സ്പാനിഷ് ഭൂമികൾ, ജിനോയിസ് അധീനതയിലുള്ള ജിയേൽ എന്നിവ ആക്രമിക്കുകയും ബോഗി തിരിച്ചു പിടിക്കാൻ സ്പെയിൻ നടത്തിയ ശ്രമങ്ങളെ പരാജയപ്പെടുത്തുകയും ചെയ്തു  ഈ യുദ്ധത്തിൽ അറൂജിന് തൻറെ കരം നഷ്ടപ്പെട്ടു. തുടർന്ന് വെള്ളി കൊണ്ടുള്ള കൃതിമ കൈ വെച്ച് പിടിപ്പിച്ച അറൂജിന് തത്ഫലമായി ജുമുശ് കോൾ (വെള്ളി കൈയ്യൻ) എന്ന വിളിപ്പേരും ലഭിച്ചു.
ജെനോവ ആക്രമിച്ചു കപ്പലുകൾ പിടിച്ചെടുത്ത അറൂജ്  മെനോർകയിലെ തീര കോട്ട കീഴടക്കിയ ശേഷം ലിഗോറിയ, ലഗുലേറ്റ എന്നീ പ്രദേശങ്ങളും ആക്രമിച്ചു. ഒരു മാസത്തിനുള്ളിൽ 23 കപ്പലുകളും വെടിമരുന്ന് സംഭരണികളും പിടിച്ചെടുക്കാൻ സഹോദര സംഘത്തിനായിരുന്നു. തുടർന്ന് മാലഗ, ചെയൂറ്റ എന്നിവിടങ്ങൾ ആക്രമിച്ചു നിരവധി കപ്പലുകൾ പിടിച്ചെടുത്തു. കനത്ത പോരാട്ടത്തിലൂടെ ജിയേൽ, മഹ്ദിയ എന്നീ പ്രദേശങ്ങൾ അധീനതയിലാക്കി. ഓട്ടോമൻ സുൽത്താൻ സലിമിൻറെ നിർദേശാനുസരണം ഓട്ടോമൻ നാവിക സേനാപതി കുർതോഗുവിനോടൊപ്പം ചേർന്ന് എൽബ കോട്ട ഉപരോധത്തിൽ സഹോദരന്മാർ പങ്കാളികളായി. 1516 ഇൽ സ്പാനിയാർഡ്സ് അനുകൂലികളിൽ നിന്നും ജിജെൽ, അൾജിയേഴ്സ് എന്നീ പ്രവിശ്യകൾ പിടിച്ചെടുക്കാൻ മൂവർ സഹോദരങ്ങൾക്കായി. അൾജിയേസിൽ നിന്നും പെന്നിയോനിലേക്ക് പലായനം ചെയ്ത സ്പാനിയാർട്സുകൾ സ്പൈൻ-റോമൻ രാജാവ്  ചാൾസ് അഞ്ചാമനോട്  അൾജിയേഴ്സിൽ അധിനിവേശം നടത്തി സഹോദര സംഘങ്ങളെ ഇല്ലായ്മ ചെയ്യാൻ അഭ്യർത്ഥിച്ചു. തുടർന്ന് സ്പൈനിന്റെ കപ്പൽ പട ആ ദൗത്യമേറ്റെടുത്തെങ്കിലും വിജയിക്കാനായില്ല.
അൾജീയെസിന്റെ ഭരണാധികാരിയായി അറൂജ് സ്വയ പ്രഖ്യാപനം നടത്തി, ഇൻലാൻഡ്, മിലാന, മദിയ്യ, ടെന്നിസ് എന്നീ പ്രദേശങ്ങൾ കൂട്ടിച്ചേർത്ത് അധികാര പ്രവിശ്യാ വിപുലീകരണം നടത്തി. ഓട്ടോമൻ സാമ്രാജ്യത്തിൻറെ പ്രവിശ്യയായി തൻറെ പ്രദേശത്തെ അംഗീകരിക്കണമെന്ന് സുൽത്താൻ സലിം ഒന്നാമനോട് അഭ്യർത്ഥിച്ചതിനെ തുടർന്ന് അൾജിയെസിനെ ഓട്ടോമൻ സഞ്ചക് (പ്രവിശ്യ) ആയി സുൽത്താൻ അംഗീകരിക്കുകയും, അറൂജിനെ അൾജിയേസ് ഗവർണറായും, പടിഞ്ഞാറൻ മെഡിറ്റേറിയൻ കടലിൻറെ സ്ഥാനപതിയായും നിയമിച്ചു കൊണ്ടുള്ള ഉത്തരവിറക്കുകയും ചെയ്തു. സ്പൈൻ പക്ഷപാതി 'ത്ലംസൻ' അധികാരി അബു സയൻ അൽജിയെസിനെ കീഴ്പ്പെടുത്താനായി ഒരുക്കങ്ങൾ നടത്തുന്നതറിഞ്ഞ അറൂജ് ത്ലംസൻ   ആക്രമിച്ചു കീഴടക്കി
1518 മെയ് മാസം ചാൾസ് അഞ്ചാമൻ ഇരുപത്തിനായിരത്തിലേറെ വരുന്ന ബൃഹത് സൈന്യവുമായി ഒറാൻ പ്രവിശ്യയിൽ തമ്പടിച്ചു കൊണ്ട് ത്ലംസൻ  അക്രമിക്കുച്ചു, 6500 സൈനികരുമായി പ്രതിരോധിച്ചുവെങ്കിലും ഇരുപത് ദിവസം നീണ്ടു നിന്ന യുദ്ധത്തിനൊടുവിൽ അറൂജ്ഉം സഹോദരൻ ഇഷ്ഹാക്കും വധിക്കപ്പെട്ടു. അറൂജിന്റെ മരണാനന്തരം ഹിസ്റിനെ തത്‌സ്ഥാനത്ത് പ്രതിഷ്ഠിച്ച 'സുൽത്താൻ സലിം'  അൾജിയേഴ്സ് ബെയ്‌ലർ ബേ (മുഖ്യ ഗവർണ്ണർ)  എന്ന സ്ഥാന ബഹുമതി നൽകി കൊണ്ട്   സൈനികർ, കപ്പൽ, പീരങ്കികൾ അടക്കമുള്ള ആയുധ ശേഖരങ്ങൾ എന്നിവയാൽ   പുതു നായകനെ പുഷ്ടിപ്പെടുത്തി. അറൂജിന്റെ വിളിപ്പേരായ ബാർബറോസ്സ ചാർത്തപ്പെട്ട ഹിള്ർ സഹോദരൻറെ ലക്ഷ്യങ്ങൾ സാധൂകരിക്കാനുള്ള പോരാട്ട ഗോദയിലേക്ക് തുനിഞ്ഞിറങ്ങി.
ആദ്യകാല പോരാട്ടങ്ങൾ
1518 ഡിസംബറിൽ അരങ്ങേറിയ കഠിന യുദ്ധത്തിലൂടെ ത്ലംസെൻ തിരിച്ചു പിടിച്ച ബാർബറോസ്സ ആന്തലൂസിയയിലെ മുസ്ലിം അഭയാർത്ഥികളെ സഹായിക്കുന്ന പ്രവർത്തനങ്ങളിൽ തുടർന്നും വ്യാപൃതനായി. അൾജിയേഴ്സ് ആക്രമിക്കാൻ വന്ന ഇറ്റാലിയൻ സ്പാനിഷ് സൈന്യങ്ങളെ പരാജയപ്പെടുത്തി. സ്പാനിഷ് പ്രവിശ്യ ബോൺ ആക്രമിച്ചു കീഴ്പ്പെടുത്തി. 1519 -30 കാലയളവിൽ  ടൂളാൻ, ഇൽഡിയെഹ്, ബാലിയാറിക് ദ്വീപ്, സാർഡീനിയ, ക്രൊതോനി, കേപ് സ്പാർട്ടിവെന്റോ, മെസ്സീന തുറമുഖം, ടസ്കനി തുടങ്ങിയ നിരവധി ഇറ്റാലിയൻ- സ്പാനിഷ്- ഫ്രാൻസ് പ്രവിശ്യകളിൽ നിരന്തര ആക്രമണങ്ങൾ സംഘടിപ്പിക്കാനും നിരവധി കപ്പലുകൾ പിടിച്ചെടുക്കാനും, കോട്ടകളും, തുറമുഖങ്ങളും ആയുദശേഖരങ്ങളും   നശിപ്പിക്കുവാനും ഹിസ്റിന്റെ സൈന്യത്തിനായി. സ്പെയിനിന്റെ മെഡിറ്റേറിയൻ തീരങ്ങളിൽ നിരന്തര അക്രമങ്ങൾ സംഘടിപ്പിച്ച ബാർബറോസ്സ പെന്നിയോൻ കോട്ട പിടിച്ചെടുക്കുകയും സ്പൈൻ പ്രവിശ്യകളിൽ കുടുങ്ങി കിടന്ന 70000 ലേറെ വരുന്ന മുസ്ലിം അഭയാർത്ഥികളെ രക്ഷപ്പെടുത്തുകയും ചെയ്തു. 1530- 36 സിസിലി, മാർസേയ്,  ലിഗ്വേറിയ, പ്യുമ്ബിനോ, ഫാവിഗ്നാന ദ്വീപ്, കംപീനിയ, കപ്രി, പ്രോചിദ, ഗൾഫ് ഓഫ് നൈപിൽസ്, ലാറ്റ്സിയോ, സ്പിർലോൻഗ, ഫോണ്ടി, ടെറിചീന , ഓസ്റ്റിയ  എന്നിവിടങ്ങളിലെ സൈനിക വ്യാപാര കേന്ദ്രങ്ങൾ നിരന്തരം ആക്രമിച്ച ബാർബറോസ്സ കബ്രേറ, കോറൺ, പാട്രസ്, ലേപാന്റൊ, ടുണീഷ്യ എന്നീ കേന്ദ്രങ്ങൾ പിടിച്ചെടുത്തു. കബ്രേറ കോട്ട കേന്ദ്രമാക്കി സൈനിക നീക്കങ്ങൾ നടത്തി. പെന്നിയോൻ തിരിച്ചു പിടിക്കാൻ വന്ന വിഖ്യാത നാവിക സേനാധിപൻ ആന്ദ്രേ ഡോറിയയുടെ നാവിക സൈന്യത്തെ തുരത്തി
ബാർബറോസ്സയുടെ സൈനിക നീക്കങ്ങളിൽ പിടിച്ചു നിൽക്കാൻ നിൽക്കക്കള്ളിയിലായതായതോടെ ചാൾസ് രാജാവ് വലിയ വാഗ്‌ദാനങ്ങളുമായി ദൂതയച്ചു. ഓട്ടോമൻ പക്ഷത്ത് നിന്നും മാറി തങ്ങളുടെ കൂടെ നിൽക്കുകയോ നിക്ഷ്പക്ഷത പാലിക്കുകയോ ചെയ്‌താൽ ഉത്തര ആഫ്രിക്കയുടെ ആധിപത്യം പൂർണ്ണമായി നൽകാമെന്നതായിരുന്നു പ്രലോഭനം അല്ലാത്ത പക്ഷം കൊലപ്പെടുത്തുകയായിരുന്നു ലക്ഷ്യം. ബാർബറോസ്സ ഇത് നിരസിക്കുകയാണുണ്ടായത്. തുടർന്ന് ടുണീഷ്യ തിരിച്ചു പിടിക്കാൻ 300 പടക്കപ്പലുകളിലായി വന്ന 24000 ഇറ്റാലിയൻ- സ്പാനിഷ് സംയുക്ത സൈന്യത്തെ പരാജയപ്പെടുത്തി കൊണ്ട് ഹൈറദ്ദീൻ തൻറെ നിലപാട് വ്യക്തമാക്കി.
1537 ല്തഫി പാഷയുമായി ചേർന്ന് നടത്തിയ പടയോട്ടത്തിലൂടെ ഈജിയൻ -ലോണിയൻ ദ്വീപുളും ബാർബറോസ്സ കീഴടക്കി. പോപ് പോൾ മൂന്നാമൻറെ നിർദേശാനുസരണം ഓട്ടോമൻ സേനക്കെതിരായി സ്പൈൻ- റോമൻ- സാമ്രാജ്യം, പേപ്പൽ രാഷ്രങ്ങൾ, വൈനീസ്, മാൾട്ടൻ പോരാളികൾ എന്നിവർ യോജിച്ചു കൊണ്ട് ഹോളി ലീഗ്  എന്ന സഖ്യ സേന രൂപീകരിച്ചു. 1538 ഇൽ അതി പ്രശസ്തനായ നാവിക സേനാപതി ആന്ദ്രേ ഡോറിയയുടെ കീഴിൽ ഹോളി ലീഗ് സഖ്യ സേന ഓട്ടോമൻ സാമ്രാജ്യത്തെ ആക്രമിക്കാൻ പുറപ്പെട്ടു. മെഡിറ്റേറിയൻ കടലിൽ ഉണ്ടായ ഗംഭീര യുദ്ധത്തിൽ ഓട്ടോമൻ നാവിക സേനയെ നയിച്ചത് ബാർബറോസ്സ ആയിരുന്നു. പായ്കപ്പലുകൾക്ക് പകരം തുഴകൾ ഉള്ള പടയോടങ്ങൾ ഉപയോഗിച്ചായിരുന്നു ബാർബറോസായുടെ ആക്രമണം. കാറ്റധികം ലഭ്യമാകാത്ത സ്ഥലങ്ങൾ പാഴ്ക്കപ്പലുകളെക്കാൾ വേഗതയും,ഗതിമാറ്റലും തുഴ ഉപയോഗിച്ചാൽ കിട്ടുമെന്ന തന്ത്രമായിരുന്നു ഇതിന് പിറകിൽ. ഹോളി ലീഗിനെ നാമാവേശമാക്കി കൊണ്ട് ഓട്ടോമൻ സാമ്രാജ്യം വെന്നി കോടി പാറിച്ചു. 300 വമ്പൻ പടക്കപ്പലുകൾക്കെതിരെ 122 കപ്പലുകൾ ഉപയോഗിച്ചായിരുന്നു ഈ വിജയം നേടിയത്. ബാർബറോസ്സയുടെ പോരാട്ട മികവ് ചരിത്ര താളുകളിൽ സുവർണ്ണ ലിപികളാൽ ആലേഖനം ചെയ്യപ്പെടാൻ ഈ യുദ്ധം നിമിത്തമായി. ദീർഘ കാലം മെഡിറ്റേറിയൻ കടലിലെ അപ്രമാണിത്യം നില നിർത്താൻ തുർക്കിയെ ഈ യുദ്ധം സഹായിച്ചു.ഈ വിജയത്തോടെ ട്രിപ്പോളിയും കിഴക്കൻ മെഡിറ്ററേറിയൻ പ്രദേശങ്ങളും ഓട്ടോമൻ സാമ്രാജ്യ ഭാഗമായി തീർന്നു.
അവസാന ഘട്ട പടയോട്ടങ്ങൾ
പ്രിവേസയിലെ ഗംഭീര സൈനിക വിജയത്തെ തുടർന്ന് സുൽത്താൻ സുലൈമാൻ ബാർബറോസയെ ഓട്ടോമൻ  നാവിക സേനയുടെ മുഖ്യ സേനാധിപൻ (കപ്താൻദെര്യ)  ഉത്തര ആഫ്രിക്കയുടെ ബെയ്‌ലർ  ബേ  എന്നീ നിയമനങ്ങൾ  നൽകി ആദരിച്ചു. ഈ കാലയളവിൽ തന്നെ ഫ്രാൻസുമായി അനുരഞ്ജനം നടത്തി നയതന്ത്ര കാര്യാലയങ്ങൾ തുറക്കുവാനും, സൈനിക നീക്കങ്ങളിൽ പരസ്പര സഹകരണം ഉറപ്പ് വരുത്തുവാനും ബാർബറോസ്സ മുൻകൈ എടുത്തത് നയതന്ത്ര നീക്കങ്ങളിൽ  അദ്ദേഹത്തിൻറെ പ്രാവീണ്യം പ്രശംസിക്കപ്പെടുവാൻ നിദാനമായി. ജെനോസിസിൽ നിന്നും ;ഡ്യൂക് ഓഫ് സാവയ്' തിരിച്ചു പിടിക്കാനുള്ള ഫ്രാൻസ് നാവിക സൈന്യ നീക്കം ഫലം കാണാതെ വന്നപ്പോൾ ഫ്രാൻസിസ് രാജാവ് ഓട്ടോമൻ സേനയുടെ സഹായം തേടുകയും ബാർബറോസ്സയുടെ ശക്തമായ സൈനിക സഹായത്താൽ ഫ്രാൻസ് 'ഡ്യൂക് ഓഫ് സാവയ്' തിരിച്ചു പിടിക്കുകയും ചെയ്തു. തുടർന്ന് സർ പട്ടം നൽകി ഫ്രാൻസ് ബാർബറോസയെ ആദരിച്ചു. സർ ഹൈറുദ്ദീൻ എന്നദ്ദേഹം ഫ്രാൻസിൽ വിശേഷിപ്പിക്കപ്പെട്ടു.
1539-40 സ്കിയതോസ്, സ്കിറോസ്, ആന്ദ്രോസ്, സിരിഫോസ് എന്നീ ദ്വീപുകളും കാസ്റ്റിൽനൊവൊ, കാസ്റ്റിൽറിസൻ എന്നീ കോട്ടകളും, ലോണിയൻ - ഈജിയൻ കടലുകളിലെ ഹോളി സൈനിക സഖ്യത്തിൻറെ നാവിക കേന്ദ്രങ്ങളും പിടിച്ചെടുത്തു. കത്താറോ, സാന്താ വെനിരന്ത കോട്ടകൾ തകർത്തു. നിൽക്കകള്ളിയില്ലാതായതോടെ വൈനീസ് ഹോളി സൈനിക സഖ്യത്തിൽ നിന്നും പിന്മാറി. ഓട്ടോമൻ മേധാവിത്യം അംഗീകരിച്ചു. ഓട്ടോമൻ നാവിക ശക്തിക്ക് മുന്നിൽ പിടിച്ചു നിൽക്കാൻ ആവില്ലെന്ന് ബോധ്യപ്പെട്ട ചാൾസ് അഞ്ചാമൻ ഒരിക്കൽ കൂടി ബാർബറോസയെ വലയിലാക്കുവാനുള്ള തന്ത്രങ്ങൾ മിനഞ്ഞു. സ്പാനിഷ് സേനയുടെ സർവ്വ സൈന്യാധിപ സ്ഥാനവും, നോർത്ത് ആഫ്രിക്കയുടെ ഭരണവും തലത്തിൽ വെച്ചു നൽകിയെങ്കിലും ആ വമ്പൻ മോഹ വാഗ്ദാനവും ബാർബറോസ്സ തിരസ്കരിച്ചു. മുസ്ലിം സ്പൈൻ കീഴടക്കി കൂട്ടക്കൊല നടത്തിയ സ്പാനിഷ് സാമ്രാജ്യത്തോടുള്ള യുദ്ധവും, അവിടങ്ങളിലെ അഭയാർത്ഥികളെ സഹായിക്കലും അധികാരത്തിൻറെ ഭാഗമായല്ല, വിശ്വാസത്തിൻറെ ഭാഗമായാണെന്നും സ്പാനിയാർഡുകൾ അക്രമം അവസാനിപ്പിക്കാത്ത കാലത്തോളം അത് തുടരുമെന്നുമുള്ള തൻറെ നയവും അദ്ദേഹം വ്യക്തമാക്കി. ഒക്ടോബർ 1541- ചാൾസ് അഞ്ചാമൻ നേരിട്ട് നയിച്ച വൻ സൈനിക സഖ്യം അൾജിയേഴ്സ് ഉപരോധത്തിന് തുനിഞ്ഞെങ്കിലും പരാജയപ്പെട്ട് മടങ്ങി.
സൈനിക സഹകരണത്തിൻറെ പേരിൽ ഫ്രാൻസ് സഹായം അഭ്യർത്ഥിച്ചതോടെ 1543 ഇൽ ഓട്ടോമൻ സുൽത്താൻ ബാർബറോസ്സയുടെ കീഴിൽ 210 കപ്പലുകളും 30000 സൈനികരുമുൾക്കൊള്ളുന്ന വലിയ ഒരു നാവിക സൈന്യത്തെ ഫ്രാൻസിന്റെ സഹായത്തിനായി അയച്ചു നൽകി. മെസ്സീന കടലിടുക്കിലെ സഞ്ചാരത്തിനിടെ പേപ്പൽ രാഷ്ട്രത്തിൽ ഉൾപ്പെട്ട റെജിയൊ കലാബ്രിയയിൽ നിന്നും നിന്നും നേരിട്ട ആക്രമണത്തിൽ അരിശം പൂണ്ട ബാർബറോസ്സ അവിടം ആക്രമിച്ചു പിടിച്ചടക്കി. അടുത്തടുത്ത ദ്വീപുകൾ ആക്രമിച്ചു ടൈബർ നഗരത്തിൻറെ പടിവാതിൽക്കലിലേക്ക് ബാർബറോസ്സയുടെ സൈന്യം കടന്നു ചെന്നു. പേപ്പൽ രാഷ്ട്രങ്ങളുടെയും, പോപ്പിൻറെയും ആസ്ഥാനമായ റോമിന്റെ കവാടത്തിനരികിലേക്ക് ബാർബറോസ്സ എത്തിയതോടെ റോം ഓട്ടോമൻ സൈന്യം നിക്ഷ്പ്രയാസം കീഴടക്കുമെന്ന സ്ഥിതി സംജാതമായി. പരിഭ്രാന്തനായ പോപ്പ് ഫ്രാൻസിൻറെ അഭയം തേടി. പ്രശ്നത്തിലിടപ്പെട്ട ഫ്രാൻസ് റോം ആക്രമണത്തിൽ നിന്നും പിന്മാറി നീസ് പിടിച്ചെടുക്കാൻ സഹായിക്കണമെന്ന് അഭ്യർത്ഥിക്കുകയും, അഭ്യർത്ഥന സ്വീകരിച്ച സുൽത്താൻ സുലൈമാൻ ബാർബറോസ്സയോട് പിന്തിരിയാൻ ഉത്തരവ് നൽകുകയും ചെയ്തു. റോമൻ- ബ്രിട്ടീഷ് സേനകളുമായി എതിരിട്ട് നീസ് ഉപരോധത്തിൽ പങ്കാളിയായി വിജയ ശ്രീലാളിതനായ ബാർബറോസ്സ തൻറെ പോരാട്ടവീര്യം ഒന്ന് കൂടി ഉറപ്പിച്ചു. വ്യാമോഹമായിരുന്ന നീസ് പട്ടണ അധികാരം ഓട്ടോമൻ സൈനിക സഹകരണത്തിലൂടെ ഫ്രാൻസിന് കീഴിലായി.
ആന്റിബ്സ്, സൈന്റ്റ് മാർഗേറിയറ്റ്, ലീഗുവേറിയൻ തുറമുഖങ്ങൾ, മോനക്കോ, ല തുർബി, സ്പൈൻ തീരങ്ങൾ, സാന്ററെമോ, ബോർഗെത്തോ, സാന്തോ സ്പിരിറ്റോ, ചെറിയാലെ,  എന്നിവ ആക്രമിച്ച ശേഷം ജനീവ വളഞ്ഞ ബാർബറോസ്സ ജീനോസിസ് തടവിലാക്കിയ ഓട്ടോമൻ നാവികൻ തുർഗുത് റയീസിനെ വിട്ടയച്ചില്ലെങ്കിൽ ജനീവ നഗരം ചാമ്പലാക്കുമെന്ന് ഭീഷണി മുഴക്കി. ഇതോടെ ആന്ദ്ര ഡോറിയ്യ ബാർബറോസയെ ചർച്ചകൾക്ക് ക്ഷണിക്കുകയും ഇരു നാവിക സേനാധിപന്മാരും നടത്തിയ മധ്യസ്ഥയിൽ തുർഗുത്ത് മോചിപ്പിക്കപ്പെടുകയും ചെയ്തു. ജെനീവൻ നഗരങ്ങൾ അക്രമിക്കാതിരിയ്ക്കാൻ വലിയ മോചന ദ്രവ്യവും പിന്നീട് ജെനോസീസുകൾ ബാർബറോസ്സയ്ക്ക് കൊടുത്തയച്ചു. തുടർന്ന് എൽബ്ബയിലെത്തിയ ബാർബറോസ്സ സ്പാനിയാർട്സുകൾ പത്ത് വർഷമായി തടവിലിട്ടിരിക്കുന്ന സിനാൻ റയീസിന്റെ മകനെ വിട്ടയക്കണമെന്നും അല്ലാത്ത പക്ഷം നഗരം അക്രമിക്കുമെന്നും ഭീഷണി മുഴക്കി. തടവുകാരൻ മോചിതനായതോടെ എൽബയിൽ നിന്നും മടങ്ങിയ ഹിസ്ർ  കാസ്റ്റിലിയോൻ ഡെല പിസ്ക്കായ, തലമോൻ, ഓർബിത്താലോ, മോന്തിയാനൊ, പോർത്തോ എർക്കോലി, ഫോറിയോ, പോർച്ചിദ ദ്വീപ്, കറ്റൊന, ഫ്യുമാറ, കലാന്ന, കറിയാത്തി, ലീപരി എന്നീ പ്രദേശങ്ങൾ കീഴടക്കി 1545 ഇൽ ഇസ്താംബൂളിലേക്ക് തിരിച്ചെത്തി.
സുൽത്താന്റെ നിർദ്ദേശ പ്രകാരം വീണ്ടും തൻറെ അവസാന നാവിക ദൗത്യത്തിന് ഹിസ്ർ സന്നദ്ധമായി. സ്പാനിഷ് പ്രധാന പട്ടണങ്ങളെ നിലം പരിശാക്കിയ ആക്രമണങ്ങൾ ഈ പടയോട്ട കാലത്തുണ്ടായി. മയോർക്ക, മിനോർക്ക പട്ടണങ്ങൾ കീഴടക്കി ഇസ്താംബൂളിലേക്ക് തിരിച്ചെത്തിയ ബാർബറോസ്സ ബോസ്ഫറസ്സിലെ കൊട്ടാരത്തിൽ വിശ്രമജീവിതം നയിച്ചു.
മരണം
തൻറെ മകൻ ഹസ്സൻ പാഷയെ അൾജിയേസിന്റെ ഭരണ പിന്തുടർച്ചാവകാശിയാക്കി പ്രഖാപിച്ചു 1545 ഇൽ ബാർബറോസ്സ ഔദ്യോദിക ജീവിതത്തിൽ നിന്നും വിരമിച്ചു. ആധ്യാത്മിക രംഗത്ത് ശിഷ്ടകാലം കഴിച്ചു കൂട്ടിയ ബാർബറോസ്സ ഈ കാലയളവിൻ മുറാദി സിനാനുമായി തൻറെ ജീവ ചരിത്രം പങ്ക് വെക്കുകയും പിന്നീട് അഞ്ചു വാള്യങ്ങളിലായി ഗസവത് ഹൈറുദ്ധീൻ പാഷ എന്ന പേരിൽ ജീവസമാഹാരം പ്രസിദ്ധിപ്പെടുത്തുകയുമുണ്ടായി. 1546 ഇൽ ഇസ്താംബൂളിൽ വെച്ചായിരുന്നു ബാർബറോസ്സയുടെ മരണം. മെഡിറ്റേറിയൻ സിംഹം എന്ന ഖ്യാതി കേട്ട ബാരാബറോസ്സ യുടെ ശവകൂടെരം ബെക്തിതാഷിയിൽ സ്ഥിതിചെയ്യുന്നു
പതാക
ബാർബറോസ്സ തൻറെ അധികാര ചിഹ്നമായി പതാക ഉപയോഗിച്ചിരുന്നു. ചതുര ആകൃതിയിൽ വരുന്ന പച്ചപതാക. മുകളിൽ "نَصرٌ مِنَ اللَّـهِ وَفَتحٌ قَريبٌ وَبَشِّرِ المُؤمِنينَ يَا مُحَمَّد"  (നസ്രുൻ മിനല്ലാഹി വ ഫത്ഹുൻ ഗരീബുൻ വ ബഷറിൻ മുഅമിനീന  യാ മുഹമ്മദ്) എന്ന് അറബിക് കാലിഗ്രഫിയിൽ രേഖപ്പെടുത്തിയിരിക്കുന്നു. ഈശ്വരനിൽ നിന്നുള്ള സഹായവും ആസന്നമായ വിജയവും സത്യവിശ്വാസികള്ക്ക് സന്തോഷവാര്ത്ത അറിയിക്കുക എന്നാണ് ഇതിൻറെ മലയാളീകരണം. ഖുർആനിലെ 63 :13 വചനത്തിൽ നിന്നാണ് ഇത് എടുത്തിട്ടുള്ളത്. തുടർന്ന് വരുന്ന യാ മുഹമ്മദ് എന്ന വചനം അന്ത്യ പ്രവാചകൻ മുഹമ്മദിനെ സൂചിപ്പിക്കുന്നു.
മധ്യത്തിൽ ഇരുതലയുള്ള ഒരു വാൾ ചെറു കരത്താൽ ഏന്തിയിരിക്കുന്നു. ഇസ്ലാമിക ചരിത്രത്തിൽ പ്രസിദ്ധമായ ദുൽഫിഖർ എന്ന വാളിനെ ഇതർത്ഥമാക്കുന്നു. നാലാം ഖലീഫയായ അലിയുടെ പ്രസിദ്ധമായ ആയുധമായിരുന്നു ദുൽഫിഖർ. വാളിന് നാല് ഭാഗത്തായി കാണുന്ന ചന്ദ്രക്കലയിൽ അബൂബക്കർ ഉമർ ഉസ്മാൻ അലി എന്നിങ്ങനെ ആദ്യ നാല് ഖലീഫമാരുടെ പേരുകൾ ലേഖനം ചെയപ്പെട്ടിരിക്കുന്നു
വാളിന്റെ ഇരു തലയ്ക്കും നടുവിലായി ആറ് കോണുള്ള നക്ഷത്രം. യഹൂദന്മാരുടെ ഡേവിഡ് സ്റ്റാറിന് സമാനമായ ഈ നക്ഷത്രം സുലൈമാൻ നബിയുടെ അധികാര ചിഹ്നമായി ഇസ്ലാമിക ലോകത്ത് കരുതപ്പെട്ടിരുന്നു. സൂഫികൾ പ്രതേകിച്ചും നക്ഷബന്ദിയ്യ സൂഫികൾ ഇതിനെ തങ്ങളുടെ ത്വരീഖത്തുമായി ബന്ധപ്പെട്ട ചിഹ്നങ്ങളിൽ വ്യാപകമായി ഉപയോഗിച്ചിരുന്നു. സർജ്ജുക്ക് - ബെയ്ലിക്കുകളും ഓട്ടോമൻ ഗവർണ്ണമാരും തങ്ങളുടെ പതാകകളിൽ ഈ നക്ഷത്രം ആലേഖനം ചെയ്തിരുന്നു പതിച്ചിരുന്നു. ഓട്ടോമൻ കാലഘട്ടത്തിൽ പള്ളികളിലെ ചുമർ ചിത്ര പണികളിലും, പതാകകളിലും, നാണയങ്ങളിലും നിത്യ സാന്നിധ്യമായിരുന്നു ഈ നക്ഷത്രം